text:
The Dark Crystal
Tha The Dark Crystal (An Criostal Dorcha) 'na fhilm dealbhachd le Jim Henson a nochd ann an 1982. Mar a' chuid as motha dhen obair aig Henson, tha na caractaran 'nan luchd-brèige, ach cha nochd na caractaran bho Muppet Show leis an do bhuannaich e cliù (ged tha cuid dhe na cleasaichean-ghutha air an cleachdadh). Tha dealbhadh nan caractaran is creutairean le Brian Froud. Sgrìobhadh an sgeulachd le David Odell, a dh'obair le Henson mar sgrìobhadair-buidhne air The Muppet Show. Rinneadh ceòl an fhilm le Trevor Jones.
Tha am film seo a' dèanamh oidhirp ri nàdar a' mhaith is an uilc a rannsachadh.
Susbaint
Sgrìobhaidhean Dòigheile[deasaich | deasaich an tùs]
Bha The Dark Crystal air a dhèanamh 'san linn eadar Air bheothachadh gu dualchasach filmean-feirt agus filmean deireannach air dhèanamh le coimpiutair-sìolaichte dòighean. Tha a h-uile creutair 'nan luchd-brèige, agus chan eil gin dhiubh air a chruthachadh à daoine no gin creutair eile an Talmhainn.
Gu h-àrsaideach, bha cànan fhuadain fhèin aig aon sìol, na Skeksis. Chleachdadh fo-thiotalan Beurla airson co-chainnt nan Skeksis, ach bha seo air a leigeil seachad an dèidh sgrùdadh far an deachd grunnan luchd-amhairc a bhuaireadh leis na fo-thiotalan. Fhathast, ged-tà, chithear am brìgh àrsaideach ann an seallaidhean roghnaichte air am fuasgladh na DVD ùr.
Gnìomhadh[deasaich | deasaich an tùs]
Caractaran[deasaich | deasaich an tùs]
- Jen - gille Gelfling
- UrSu, an Maighstir Jen, an draoidh as glice
- Draoidhean, sìol caomh a thug aire air Jen.
- Aughra - Reuladair de seòrsa neo-aithnichte
- Kira - rìbhinn Gelfling
- Fizzgig - Peata Kira
- Ydra, muime Kira
- Leòmainn-ruith, creutairean luatha na coille, càirdean Kira
- SkekSo, an t-Àrd-Rìgh crìonadh
- SkekSil, an Seòmradair
- SkekUng, Maighstir nan Garthim is nas fhadalaiche t-àrd-rìgh ùr
- Skeksis, na luchd-comhair nan Draoidh.
- Garthim, bèistean air chruthachadh le na Skeksis a mharbhadh 's thràilleachadh.
Sùmhlachadh[deasaich | deasaich an tùs]
Tha an film a' tachairt air planaid le trì griain.
Mìle bliadhna mus an tòiseachd an fhilm, sgàin an Dorcha Chriostal, a' call aon bothaich, a' cur dealachadh air na luchd diadhaidhe ainmichte Urskek a-steach dhan luchd caomha, crotach, seilcheile air chantainn ri Draoidhean (no urRu, 'san leabhar àsaideach agus dreachadh), agus na dà-cas luchd feitheideile, garga, air chantainn ri Skeksis. Dh'fhuadaich na Skeksis na Draoidhean às a' chaisteal far an dh'fhuirich an criostal briste agus an uair sin thòisich riaghailt de dh'uamhainn terror thairis an saoghal. Bha am fearg air steòrnadh gu h-àraidh a chum na Sìthicheach Gailfling seach do fàisneachd a gheall an aisigeadh a' chriostail agus deireadh dham chumhachd nam Skeksis. Leugh an fàisneachd, air lorgadh a-rithist ann am baile beag seann nam Gailfling, mar seo:
- When single shines the triple sun, (Nuair deàrrsaidh na trì grian)
- What was sundered and undone (Mar a bha briste is caillte)
- Shall be whole, the two made one, (Bidh iomlan, bidh aon às dà)
- By Gelfling hand, or else by none. (Le làmh Ghailfling, air neo gun eile)
Tha Jen a' creidsinn gur e an Gailfling deireannach. Nuair a chaidh a phàrantan a mharbhadh leis na Garthim, creutairean coltach ri partain a chaidh an cruthachadh leis na Skeksis, tha e ann am gleann fialaidh air ag àrachadh leis na Draoidhean. Tha urSu, an Draoidh a dh'àraich e, a' bàsachadh, agus tha e Jen air a ghairm do a thaobh, nochdadh a bheil e air chur a "shlànachadh" an criostal roimhe tro lorgadh an bothaich aig an beachd-ionad Aughra. Tha an t-àrd-rìgh nan Skeksis bàsachadh rè na h-ùine seo a bheil an draoidh 'bàsachadh seach tha iad 'nam cuid na neach cheudna. Ann an còmhrag-dithis thairis na leantainne, air chantainn ri Haakskeekah, tha an Seòmradair, SkekSil, air fhuarachadh às a' chaisteal ann am broineagan.
Tha Jen Aughra air ruigheachd, boireannach beag, molach, corcar, meallach de seòrsa neo-aithnichte, agus, tha e, an dèidh do feadh an ama, an criostal fìor air lorgadh le cluiche ceòl air a chuisle-chiùil, a tha e do air sheirm. Feumaidh e an bothaich air ais dham chriostal a chur rè ùine dham Mhòr-Aonadh, nuair bidh na trì grian air ghabhail taobh le a chèile. Tha Garthim air ruigheachd a ghlacadh no mharbhadh Jen, a tha air a theicheadh cho tha Aughra ri prìosanach air a ghabhail.
Rè na h-ùine seo, tha na Draoidhean a' cluinntinn a ghairm a' chriostal, agus tha iad an turas air ais dham chaisteal air thòiseachadh.
Ri taobh na h-aibhne, tha Jen air chlisgeadh le peata cruinn, cùthail air chantainn ri Fizzgig, agus tha e an sealbhadair Fhizzgig air choinneachadh, Kira, rìbhinn na Gelfling nach do chuir e an umhail a beatha 'riamh. An dèidh do cùrsa air chantainn ri smuain-codachadh, codachadh nam cuimhne, tha Kira 'g aontachadh le Jen 'na thòrachd air rèiteachadh. Tha iad air oidhche leis na Luchd-spàlaig bolgach (air chantainn ri Podling cuideachd) air a fhuireach, na luchd a dh'àrdaich Kira an dèidh dham Gharthim a pàrantan mharbhadh. Tha iad gam mealtainn fhèin leis an teaghlach 's càirdean Kira... ach tha iad air thoirt ionnsaigh leis na Garthim ann, a th' a' glacadh na Podlingean eagalach. Tha Jen, Kira, is Fizzgig air theicheadh, ach tha na Garthim mòran luchd-spàlaig air a ghlacadh. Ann am bacadh is eu-dòchas, faireachdainn an robh e a choire, tha Jen an bothaich a' chriostail air falbh air a thilgeadh. Tha Kira inntinn aig fois air chur nach robh càil aige 'dhèanamh leis.
Dùsgadh 'san ath-mhadainn, tha iad aig na tobhtan a' bhaile mhòir nam Gailfling air gan lorgadh fhèin, far a bheil Jen an fàisneachd air leughadh is an bothaich air ais air fhaighinn. Tha Jen agus Kira 'g aghaidheachadh leis an nàireach SkekSil, a tha tairgse gam cuideachdadh air a thoirt, ach tha iad air ga dhiùltadh seach an milleadh nam Gailfling leis na Skeksis. Fiosrach dhen brìgh na tòrachd Jen, tha Kira roinn a càirdean air a ghairm. Marcachadh air Leòmainn-ruith molach, fada-casach, tha na Gailflingean an caisteal a' chriostail gu luath air ruigheachd... dìreach air àm a shealladh na Garthim a thug ionnsaigh am baile Kira. Tha Kira, air leantainn le Jen, a thoirt ionnsaigh na Garthim air mharcachadh agus a fheuchainn a shaoradh na Luchd-spàlaig fhad 's tha na Leòmainn-ruith na Garthim air shabaid, gam buaireadh às an oidhirp shàbhalaidh.
Tha na Gailflingean a shàbhaileadh na Luchd-spàlaig air fhàilligeadh, a' lorgadh a bheil na Garthim, a tha na Leòmainn-ruith air ghabhail air, gam cuarachadh aig an bile de sgoltadh domhainn, sgorach a bheil a' cuartachadh an caisteal. Sguabadh Jen is Fizzgig a-steach do a gàirdeanan, tha Kira dhen chreag... nochdadh a bheil an cumhachd ag itealachd aig Gailflingean boireannach (ged, seach an sgàineadh a' chriostail, tha iad comasach a-mhàin air a gluasad gu ciùin). Aig an bonn an sgoltaidh, tha Jen agus Kira air gan lorgadh fhèin aig na fiaclan na Skreesh, doras neo-thèarainte dham chaisteal. Ach tha SkekSil leòtha 'rithist air a choinneachadh, a' gabhail Kira cho prìosanaiche an dèidh do Jen adhlac beò ann an tuiteam na broinn.
Airson glacadh Kira, tha SkekSil air thoirt air ais a shuidheachadh ri Seòmradair. Tha Gelfling a dhìth air na Skeksis a dhèanamh am "brìgh sìor", deoch a bheir an òige Skekung, an Maighstir-Garthim agus am ceann-feadhna, air ais dha, tro sìolachadh an brìgh-bheatha Kira. Ach gairmidh i do na bheathaichean prìosnaichte 'san seòmar-obrach, a brisidh saor agus bheir ionnsaigh SkekTek, an eòlaiche Skeksis, ga mharbhadh. A-rithist, seach an ceangal eadar na Skeksis agus na Draoidhean, bàsaich urTih, an Draoidh ceangailte dha, aig an t-àm ceudna. Tha Kira air theicheadh, agus tha an ceangal eadar i is Jen dha 'n cumhachd a theicheadh an tuiteam na broinn air a thoirt.
'San seòmar far a bheil an criostal air chumail, tha Jen air dham chriostal air ga leum fhèin, ach a' call an bothaich. Tilgidh Kira e air ais dha, ach tha i air mharbhadh le Skesis. Cho coinnich na trì grian, sàth Jen an bothaich a-steach dham chriostal, spealgadh na Garthim (a bha cruthaichte gu h-àrsaideach leis na Skeksis, agus mar sin chan eil gu fìor luchd beò) agus aonachadh 'rithist na Draoidhean agus Skeksis a-steach do an ion-cholainneadh UrSkek. Till aon dhiubh Kira ri beatha, and tha iad an raon maireann air a fhàgail seach tha 'n criostal a bhith air slànachadh agus tha 'n Criostal-Fìrinne, agus tha 'n saoghail air a bhith slànachadh leis.


c: text/html

text:
- TIOTAL
- Teaghlach Mhic a' Phearsain air bòrd S.S. Sheila
- EXTERNAL ID
- HCD00394
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1925
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12109
- KEYWORDS
- teaghlach Mhic a' Phearsain
bàta-smùide
S.S.Sheila
clann
Bha piuthar aig Mairead Nic a' Phearsain, bean an dealbadair 's a chungadair, Donnchadh Mac a' Phearsain, a bha a' fuireach ann an Steòrnabhagh. Nuair a bhiodh an teaghlach ga tadhal, bhiodh iad a' dol air bàta-smùide ann an Caol Loch Aillse. San dealbh seo, tha Mairead Nic a' Phearsain agus a' chlann, Màiri agus Niall. Tha Criosaidh, piuthar eile do Mhairead, còmhla riutha cuideachd. Bha Criosaidh a' teagasg ann an Siorrachd Pheairt aig an àm. Chaidh an S.S. Sheila a thogail Mhac a' bhruthainn ann an 1904. Bha i a' giùlan bathar is luchd-siubhail eadar an Caol is Steòrnabhagh gus an deach i air faondradh ann an 1927
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives

robotstxt: allowed

filter: keep


text:
- TIOTAL
- Comharran cearcaill aig Risga, Àird nam Murchan
- EXTERNAL ID
- GB1796_859_20_0859
- ÀITE
- Risga
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: Àird nam Murchan
- LINN
- 20c
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10751
- KEYWORDS
- togail-dhealbh
A' Ghàidhealtachd agus na h-Eileanan
eachdraidhean sòisealta
cumaidhean creige
amair creige
tuill creige
comharran cearcaill
bait hole
bait mortar
Tha na comharran cearcaill seo, as aithne do dhaoine cuideachd mar bait holes no bait mortars, air am faicinn ann an creagan aig Risga, faisg air Bàgh Ghleann Bhorghdail, air tràighean Loch Shuaineart, Àird nam Murchan. Tha na tuill air mòran deasbaid agus còmhraidh adhbhrachadh thar nam bliadhnachan mu cò às a thàinig iad agus carson a bha iad ach 's dòcha gu bheil iad gu math ùr.
Rugadh an neach-togail-dhealbh, Màiri Ethel Muir Donaldson, ann an 1876 agus thàinig I chun na Gàidhealtachd mu 1908. Shiubhail I mun cuairt ceann a tuath agus taobh an iar na Gàidhealtachd, a' sgrìobhadh agus a' togail dhealbhan. Eadar 1912 agus 1949 rinn I iomadach leabhar air eachdraidh shòisealta agus cleachdaidhean an t-sluaigh ann an ceann a tuath agus taobh an iar na Gàidhealtachd. 'S iad 'Wanderings in the Western Highlands and Islands' agus 'Further Wanderings - Mainly in Argyll' an dà leabhar as ainmeile a rinn i agus tha a dealbhan fhèin anns na leabhraichean sin. Dh'eug i ann an dachaigh-cùraim ann an Dùn Èideann ann an 1958 agus chaidh a tiodhlacadh air Eilean I
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Talla-thrannsach agus Staidhre, Cùirt Èdein, Inbhir Nis
- EXTERNAL ID
- PC_STAND_CATH_007
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- AITHNEACHADH MAOINE
- 30003
- KEYWORDS
- togalaichean eachdraidheil
àirneis taighe
lùchairtean
easbaigean
Chaidh Cùirt Èdein a thogail fada sna 1870an leis an Eaglais Easbaigeach Albannach mar lùchairt do dh'Easbaig Mhoireibh, Rois is Ghallaibh, an t-Easbaig Raibeart Èdein. An dèidh dha a dhèanamh na Easbaig aig Moireibh is Ros (mar a bha e an uair sin) ann an 1851, bha e air leasachadh na sgìre-easbaig iompachadh. An toiseach b' ann ann an Eilginn a bha an t-Easbaig, a' fuireach ann an Taigh Dhubhais, ach an dèidh beagan bhliadhnachan ghluais e a dh'Inbhir Nis far an robh e a' fuireach ann an Taigh Hedgefield ann an Rathad Cùil Tuathail.
Ann an 1866 chaidh aige air clach bhonn aig a chathair-eaglais ùr a chur sìos air ionad faisg air Abhainn Nis.Chaidh an togalach a dheilbh le ailtire sgìreil, Alasdair Ros. Chaidh an obair air adhart gu luath agus ann an 1869, ghabhadh seirbheisean an cumail san togalach, ged nach do thachair coisrigeadh an togalaich (rud nach fhaodadh a bhith ann gus am biodh na fiachan air am pàigheadh) gu ruig 1874.
Bha an Eaglais Easbaigeach den bheachd gu robh iad fada an comain an Easbaig Èdein airson na rinn e, agus chuir iad romhpa gur e togail lùchairt an fhreagairt as fheàrr mar thaing dha. Cheannaich an Easbaig an talamh, faisg air a' chathair-eaglais, dha fhèin o Shir Alasdair MacMhathain agus chaidh an lùchairt a thogail ann an 1877/1878.
A' dol bhon talla-thrannsach sa mheadhan bha staidhre a' dol suas gu seòmraichean, 's msaa, air na lobhtaichean na b' àirde, agus bha àiteachan fuirich do na searbhantan sa phàirt ris a' chùl. 'S e an t-Easbaig Uilleam Falconer a tha san dealbh-aodainn air a' bhalla. Bha esan na Easbaig do Mhoireibh o 1742 gu 1778 agus cuideachd do Dhùn Èideann eadar 1776 agus a bhàs ann an 1784. 'S e an t-Easbaig Alasdair Jolly, Easbaig Mhoireibh 1796-1838 a tha san dealbh-aodainn eadar nan dorsan. Tha an dà pheantadh seo a-nis ann an Taigh-tasgaidh Inbhir Nis. Fo dhealbh an Easbaig Jolly tha gràbhaladh ann, leis a' choltas air a thogail o dhealbh den Easbaig Èdein fhèin nuair a bha e na dhuine òg. Tha seo an-dràsta (2011) air fhoillseachadh air balla an staidhre ann an Lùchairt an Easbaig Èdein.
San t-seann Lùchairt bha ceithir rumannan poblach ann: rùm-bìdh; rùm suidhe, leabhar-lann agus rùm maidne (dealbh an cois seo). Tha an rùm maidne an-diugh na phàirt de Rùm MhicillEathain le aghaidh ri Abhainn Nis.
Dh'fhuirich ceithir Easbaigean mu seach ann an Cùirt Èdein: an t-Easbaig Èdein (gu ruig àm a bhàis ann an 1886), an t-Easbaig Seumas Kelly (a' fuireach ann 1886-1904), an t-Easbaig Artair Mac'illEathain (1904-1935), agus an t-Easbaig Piers Holt Wilson (1943-1947).
As dèidh an Dàrna Cogaidh bha cosgais cumail-suas an togalaich ro àrd don eaglais. Sna bliadhnaichean deireannach a bha e aca, cha robh airgead gu leòr aig an easbaig ach airson aon rùm a bhlàthachadh, agus tha sgeulachdan ann gun do reoth uisge air fhàgail sna miasan sna seomraichean-cadail tron oidhche. Chaidh an togalach a reic ann an 1947 mar ionad fuirich ro-thrèanaidh do niorsaichean, ach chaidh a reic ann an 1966 nuair a dh'fhosgail ionad ùr aig ospadal an Rathaig Mhòir.
Bha an togalach an uair sin na laighe falamh fad faisg air deich bliadhna. Ann an 1976 chaidh an tèatar ùr a thogail, leis an ainm Cùirt Èdein, agus togalach na làchairt na phàirt dheth, mar oifisean agus rumannan dreasaidh. Ach bho chionn ghoirid, chaidh ath-leasachadh a dhèanamh air an tèatar agus gabhaidh an Lùchairt a-nis a chleachdadh gu prìobhaideach le daoine eile.


text:
Želva
‘S e baile beag air an àirde an ear Liotuàinia a th’ ann an Želva (Pòlais: Pozelwa). The suidhichte aig 145m os cionn ìre na mara,[1] faisg air Loch Makys, air an rathad 115 eadar Moletai agus Ukmergės, 84km air falbh bho Kaunas, 257km Klaipėda, 74km bho Phanevėžys, 37km bho Šiauliai agus 61km bho Vilnius, prìomh-bhaile na dùthcha.[2] Chaidh am baile a chlàradh airson a’ chiad turas ann an 1373 mar Antazelve. Tha dìreach 516 duine a’ fuireach anns a’ bhaile,[3] A bharrachd air sin, tha Eaglais Chaitligeach agus Sìonagoga ann an Želva.
Daoine AinmeilDeasaich
- Aaron Klug: (1937), Ceimigear a bhuannaich an Duais Nobel ann an 1982.


text:
Contae Luimnigh
'S e siorramachd (Gaeilge: Contae) ann am Poblachd na h-Èireann a tha ann an Contae Luimnigh[1] (tuiseal ainmneach: Luimneach,[2] Laideann: Comitatus Limericensis). Tha e suidhichte air an àirde an iar-dheas na dùthcha, ann an Còigeamh Mumhan. Tha 191,089 duine a' fuireach san t-siorramachd fad 2,686km²,[3] an deicheamh siorramachd as motha na dùthcha a thaobh fharsaingeachd agus an seachdamh a thaobh àireamh-shluaigh. Tha crìochan aig Contae Luimnigh le Corcaigh, Ciarraí, An Clár agus Tiobraid Árann.[4] Bha 330,029 nan tàmh sa chontae ann an 1841, ron a' Ghorta Mhòir.[5] 'S e Cnoc Mór na Gaibhlte (919m) a th' ann a' bheinn as àirde na siorramachd.[6] Chaidh Contae Luimnigh a chruthachadh ann an 1211.[7]
Sgìrean Ionadail[deasaich | deasaich an tùs]
Tha ceithir baranachdan deug (Gaeilge: barúntacht) am broinn na Luimnigh: Clann Liam, Conallaigh Íochtaracha, Conallaigh Uachtaracha, Uí Chuanach, Cois Sléibhe, Cois Máighe, An Déis Bheag, Gleann an Choim, Caonraí, Cill Mocheallóg, Na Líbeartaí Thuaidh, Uaithne Beag, Pobal Bhriain, Seanaid agus Cathair Luimnigh. A bharrachd air sin, tha 131 parraistean[8] (ann an trì sgìreachdan-easpaig: Caiseal-Imleach, Luimneach agus Cill Fhionnúrach)[9] agus 2,068 bailtean fearainn sa chontae.
Bailtean[deasaich | deasaich an tùs]
Iomraidhean[deasaich | deasaich an tùs]
- ↑ Sabhal Mòr Ostaig
- ↑ Logainm
- ↑ Statoids
- ↑ Scoil Cronáin Naofa
- ↑ Census of Britain 1841
- ↑ Peakbagger
- ↑ Irish Facts
- ↑ Irish Times
- ↑ Comhdháil Easpag Caitliceach Éireann
Contae Aontroma • Contae Ard Mhacha • Contae Átha Cliath • Contae an Chabháin • Contae Cheatharlach • Contae Chill Chainnigh • Contae Chill Dara • Contae Chill Mhantáin • Contae an Chláire • Contae Chiarraí • Contae Chorcaí • Contae Dhoire • Contae an Dúin • Contae Dhún nan Gall • Contae Fhear Manach • Contae na Gaillimhe • Contae na hIarmhí • Contae Laoise • Contae Liatroma • Contae Loch Garman • Contae an Longfoirt • Contae Luimnigh • Contae Lú • Contae Mhaigh Eo • Contae na Mí • Contae Mhuineacháin • Contae Phort Láirge • Contae Ros Comáin • Contae Shligigh • Contae Thiobraid Árann • Contae Thír Eoghain • Contae Uíbh Fhailí


text:
Denver
'S e Denver am prìomh-bhaile agus am baile as motha a tha ann an Colorado. (IPA: /ˈdɛnvɚ/). Tha e suidhichte ann am meadhan na stàite air cois na Beanntainn Creagach a Deas. Anns a’ bhliadhna 2012 bha 634,265 duine a’ fuireach an seo. Tha e suidhichte aig 1,564-1,731m os cionn ìre na mara,[1]
Susbaint
Eachdraidh[deasaich | deasaich an tùs]
Chaidh am baile a stèidheachadh ann an 1858.
Daoine Ainmeil[deasaich | deasaich an tùs]
- Hattie McDaniel: (1895-1952), actair.
- Judy Collins: (1939), seinneadair, sgrìobhadair ciùil.
Bailtean Co-cheangailte[deasaich | deasaich an tùs]
- Nairobi, A' Cheinia
- Brest, An Fhraing
- Takayama, An t-Seapan
- Karmiel, Iosrael
- Cuernavaca, Meagsago
- Potenza, An Eadailt
- Chennai, Na h-Innseachan
- Kunming, An t-Sìn
- Axum, An Aetiòp
- Ulan Bator, Mongòilia


text:
Chaidh cothrom a thoirt don bhuidheann òigridh Ghàidhlig, ‘Tàirneanaich’ a thighinn còmhla gus tachartasan spòrsail fheuchainn tro saor làithean na càisge – agus abair gun do ghabh iad an cothrom le ‘treasure hunt’ mòr ann am baile Shiaboist! ‘S iad Iomairt Gàidhlig Iar Thuath Leòdhais a chuir ab latha spòrsail, fiosrachail sa air dòigh gus am faigheadh an òigridh tighinn còmhla gus beagan spòrs a dhèanamh, sgilean ùra ionnsachadh agus an cuid Gàidhlig a cleachdadh agus a’ gleusadh ann an suidheachaidhean neo-fhoirmeil. Se buidheann stèidhichte a tha ag obair air diofar phròiseactan, tron Ghàidhlig, às dèidh na sgoile agus air na deireadh sheachdainean, ann an Siabost a th’ ann an Tàirneanaich”.
Choinnich ‘Tàirneanaich’ tràth còmhla ri oifigear na h-Iomairt, Marina Mhoireach is iad air an deisealachadh le mapaichean airson a dhol timcheall baile Shiaboist ann an dà bhuidheann a’ lorg ceistean a bha air an cur a-mach air feadh a’ bhaile. Bha latha brèagha ann leis a’ ghrian a’ deàrsadh fhad ‘s a bha an òigridh ag obair còmhla gus na ceistean a lorg sa chiad dol a-mach agus an dèidh sin nam freagairtean a sgrìobhadh. Bha feadhainn anns a’ choimhearsnachd fhèin an sàs – thàinig air a’ chlann tadhail air 4 taighean sa’ bhaile gus freagairtean fhaighinn a-mach! Fhuaireadh a-mach reasabaidh pancakes bho Anna agus ainm an cù as sine aig Calum!
An dèidh lòn, chaidh bùth-obrach a chumail le Alison bho Tiger Textiles agus còmhla rithe, chruthaicheadh, ‘juggling chickens!’a bha gu math furasta a dhèanamh an dèidh beagan stiùireadh air fuaigheal.
‘S e cothroman cudromach a tha seo do dh’òigridh an cuid Gàidhlig a chleachdadh taobh a-muigh na sgoile anns a’ choimhearsnachd aca fhèin agus cuideachd a bhith a measgachadh leis na ginealaich as sine.
Easter Fun for Tàirneanaich!
Gaelic youth group ‘Tàirneanaich’ were given the opportunity to meet over the Easter break and take part in fun activities. Iomairt Gàidhlig Iar Thuath Leòdhais organised a treasure hunt in Shawbost. This proved to be both informative and enabled the children to use and develop their Gaelic in an informal setting whilst learning new skills and having lots of fun. Tàirneanaich are an established community youth group who meet after school and at weekends in Shawbost.
Tàirneanaich met with Marina Murray (Initiative Officer) early in the day in order to prepare for the treasure hunt. They organised themselves into two groups, studied maps and then set off to find the questions that had been left at different locations throughout the village. The sun was shining as the children worked together, finding the questions and then jotting down the answers. Some of thè questions led thè groups to visit several houses in the community seeking answers. Anna provided them with a pancake recipe and Calum told them the name of his oldest dog!
A workshop was held after lunch with Alison from Tiger Textiles. After some instruction and sewing tuition from Alison, the young people made ‘juggling chickens’!
These type of events are very important as they provide an opportunity for young people to use Gaelic outwith the school setting, in their own community with members of the older generation.


text:
Fàgail nan Cladaichean
Nochd beachd nach bu chòir càil a dhèanamh airson cladaichean nan Eilean Siar a dhìon bhon mhuir, ach leigeil leotha crìonadh.
Bha an t-Oll. Anndra Cooper à Oilthigh Uladh a' bruidhinn aig co-labhairt CoastAdapt ann an Uibhist.
Thuirt e gun dèan sgeamaichean càraidh milleadh gu tric air pàirtean eile den chladach, seach a bhith a' dèanamh feum.
Mhinich e mar a tha na cladaichean an-còmhnaidh ag atharrachadh, agus mar a bha iad riamh.
Cumhachd
Bha e cuideachd a' sealltainn far an deach obair dìon air adhart roimhe ann an àiteachan eadar-dhealaichte, gun a bhith air an crìonadh a stad idir air a' cheann thall.
Thuirt e gum bu chòir do dhaoine na dòighean aca atharrachadh iad fhèin, agus gluasad air falbh bho oir na mara far a bheil an cladach a' crìonadh.
Nochd e eisimpleirean de mar a thathas fiù 's a' gluasad thaighean air ais bhon chladach anns na Stàitean Aonaichte.
Tha eòlaichean bho air feadh an t-saoghail air a bhith an làthair aig a' cho-labhairt, a tha a' coimhead ris na diofar adhbharan a tha cladaichean a' crìonadh air feadh an t-saoghail.
Bhathas a' coimhead cuideachd air mar a ghabhadh làraichean arc-eòlais a tha faisg air a' chladach a dhìon.
Thugadh sùil cuideachd air na cothroman a dh'fhaodadh a bhith an luib atharrachadh na sìde do dh'aiteachan leithid nan Eilean Siar, bho chumhachd ath-nuadhachail agus eile.


text:
Stailc aig Colaisde a' Chaisteil
Thèid òraidichean aig Colaisde a' Chaisteil ann an Steòrnabhagh air stailc Dihaoine mar phàirt de dh'iomairt nàiseanta airson pàigheadh cothromach ann an colaistean na h-Alba.
Chùm aonadh an luchd-teagaisg, an EIS, baileat am measg na ballrachd aca air stailc a chumail.
Gu nàiseanta, bhòt 88% den 61% de bhuill an aonaidh a ghabh pàirt sa bhaileat airson a dhol air stailc.
Thuirt an EIS gun leanadh an iomairt stailce chun an t-Samhraidh, le stailcean eile dà là, agus trì là air fàire mura ruigear aonta.


text:
- TIOTAL
- Loch an Doirb bho Chroit Thiridh Mhòir
- EXTERNAL ID
- PC_GM2_PHOTOGRAPHS_028
- ÀITE
- Loch an Doirb
- SGÌRE
- Crombail
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 22790
- KEYWORDS
- lochan
bàtaichean
caistealan
eileanan
Dealbh-camara de Loch an Doirb, a thogadh bho chroit Thiridh Mhòir, mu 10 km gun iar-thuath air Baile nan Granndach. Chithear taigh-bhàta beag air ro-ionad an deilbh.
Chithear cuideachd Caisteal Loch an Doirb air eilean beag, mu 300 meatair an ear air cladach Loch an Doirb. Tha eachdraidh Caisteal Loch an Doirb glè dhuilich a thuigsinn seach gu bheil e air a bhith fo smachd diofar bhuidhnean mus tàining e gu bhith na thobhta ann am meadhan nan 1400an.
'S ann san 13mh linn a chaidh am prìomh phàirt den chaisteal a thogail agus 's ann aig muinntir Chomyn a bha e mus deach a ghlacadh 's a chur gu feum fad greis le Eideard I, Righ Shasainn ann an 1303 rè Cogaidhean na Saorsa.
Bho 1732 a-mach, 's ann le fear Alasdair Stiùbhart, Iarla Bhuchain air an robh 'Am Madadh Bàideanach' a bha an caisteal.
Ann an 1455, b' ann le fear Gilleasbaig Dùbhghlas, Iarla Mhoireibh, a bha an caisteal. An dèidh call Dhùbhghlas san aon bhliadhna, thàinig an caisteal bho smachd a' Chrùin agus chuireadh òrdugh a-mach an caisteal a leagail. Tha an caisteal bhon uair sin air a dhol na thobhta
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
- TIOTAL
- Taigh-tughaidh, Eilean Bharraigh
- EXTERNAL ID
- QZP99_94052_06_07
- ÀITE
- Barraigh
- SGÌRE
- Barraigh
- SIORRACHD/PARRAIST
- INBHIR NIS: Barraigh
- CRUTHADAIR
- I F Grant
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38642
- KEYWORDS
- taigheadas
taigh-croite
taigh-tughaidh
'S ann on chruinneachadh aig an neach-eachdraidh is an neach-dualchais, Iseabail F. Ghrannd, a thàinig an dealbh seo agus chithear ann Taigh-tughaidh air Eilean Bharraigh. San leabhar 'Highland Folk Ways', tha I F Ghrannd ag innse mu na taighean a bh' aig daoine air a' Ghàidhealtachd agus mu na dòighean eadar-dhealaichte san deach an togail.
San taigh seo chithear dòighean togail a tha coltach ri dà stoidhle air an do chuir I F Ghrannd stoidhle 'An Eilein Fhada' no o Innse Gall a-muigh, agus cuideachd stoidhle taobh an ear is meadhan na Gàidhealtachd . Bhiodh an dà dhòigh togail glè thric a' tighinn an ceann a chèile ann an togalaichean na Gàidhealtachd. Coltach ris an t-seòrsa 'An t-Eilean Fada', tha oiseanan cruinn air an taigh seo a leigeadh seachad a' ghaoth. Coltach ris an fheadhainn air taobh an ear is meadhan na Gàidhealtachd tha am mullach tughaidh a' stobadh a-mach beagan thairis air ballachan an taighe. Bha an seòrsa cunbhalach 'An t-Eilean Fada' air a thogail le balla dùbailte agus air a lìonadh le ghainmheach no ùir eatarra (an glutadh), agus am mullach na laighe air mullach a' bhalla a-staigh.
Tha tughadh an taighe seo a' sealltainn an t-seòrsa stoidhle 'Long Island'. Air na h-eileanan an Innse Gall a-muigh 's e connlach no muran mar bu trice a bhiodh air an cleachdadh airson an tughaidh. Chaidh an tughadh seo a cheangal sìos le ròpan is clachan troma orra, a chithear mu oirean a' mhullaich san dealbh seo. Chithear dà mhaide a' putadh suas tron tughadh gach ceann den mhullach. 'S e 'Maide Feannaig', no 'raven's stick', a bhiodh aca orra seo. Bhiodh sìomanan no ròpan an tughaidh aig ceann an taighe an toiseach air an toinneamh mun mhaide 's an uair sin bhiodh iad air an tromachadh le clachan.
Chithear gun deach similear a chur ris an taigh thraidiseanta chinn-chruinn seo. Ghabhadh an uair sin teinntean no stòbha ùr a chur ann
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
- TIOTAL
- Aiseag Cheiseig, An t-Eilean Dubh
- EXTERNAL ID
- QZP40_CARD_0819
- ÀITE
- Ceiseig a Tuath
- SGÌRE
- Abhach
- SIORRACHD/PARRAIST
- ROS: An Cnoc Bàn
- LINN
- 1960an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32736
- KEYWORDS
- cairtean-puist
Am Morair Uilleam Fettes
Aiseag Cheiseig
Drochaid Cheiseig
Eilean Dubh
Inbhir Nis
Rosehaugh
Tha a' chairt-phuist seo a' sealltainn Aiseag Cheiseig aig Ceiseig a Tuath. 'S e uisge a th' anns an aiseig thar a' chaolais eadar Caolas Mhoireibh agus Poll an Roid, mu choinneimh Inbhir Nis.
Ann an 1825, cheannaich Am Morair Uilleam Fettes oighreachd A' Chaisteil Dheirg, air an Eilean Dubh airson £135,000. An lùib seo, thàinig còirichean airson aiseag obrachadh aig Ceiseig, a' ceangal Inbhir Nis ris an Eilean Dubh. Taobh a-staigh trì bliadhna, bha e air cidheachan ùra a thogail agus nuair a thàinig na 1900an, bha bàtaichean-smùide air tòiseachadh air an t-slighe.
Ann an 1939 ghabh Comhairle Baile Inbhir Nis agus Comhairle Sgìreil Rois is Chrombaidh an t-seirbheis thairis agus anmoch anns na 1940an b' urrainn do na h-aiseagan carbadan a thoirt thar a' chaolais. B' e 'Eilean Dubh' a' chiad dhiubh a ghabhadh ochd càraichean. Chaidh an 'Inbhir Nis,' a ghabhadh ceithir carbadan, a chur ris an t-seirbhis anns na 1950an agus chaidh an aiseag 'Rosehaugh' a bha air a dèanamh gu sònraichte a chur air an t-seirbheis ann an 1967. Bha an 'Eilean Dubh' an uair sin air a cumail mar bhàta nan robh an tè eile a-mach à seirbheis.
B' ann aig an dà chomhairle a bha an aiseag gus an do dh'fhosgail Drochaid Cheiseig nan àite ann an 1982


text:
Tha tòrr naidheachd bhrosnachail air tighinn à ear thuath Fhìobha bho chionn goirid.
Tha a’ bhuidheann-iomairt Starlink, a tha a’ feuchainn ris an rathad-iarainn gu Cill Rìmhinn ath-fhosgladh, air èisteachd fhaighinn bhon chomhairle a tha a-nis gu bhith a’ toirt sùil nas doimhne air a bhith ag ath-fhosgladh na loidhne.
Tha làn àm ann an loidhne eadar An Luchair is Cill Rìmhinn ath-fhosgladh. ‘S e baile mòr cudromach a th’ ann an Cill Rìmhinn agus tha e do-chreidsinneach nach eil ceangal-rèile aig àite a tha cho cudromach airson turasachd is sgoilearachd.
A bharrachd air seo, tha a’ mheanbh-rèile ann am Pàirce Craigtoun sa bhaile an dà chuid fosgailte a-rithist agus tèarainte. ‘S e pàirc mhòr Bhictorianach taobh a-muigh Chill Rìmhinn a th’ ann an Craigtoun le craobhan is preasan tropaigeach is taighean-glainne agus lochan le tunnagan is geòidh. Tha tòrr ann dhan teaghlach – trampolines, “goilf craicte”, rathad-iarainn, cafe agus bàtaichean beaga agus mar sin air adhart.
Bhiomaid daonnan a’ dol dhan “East Neuk” air saor-làithean nuair a bha mi òg agus chuir mi seachad iomadh latha ann an Craigtoun. Gu mì-fhortanach, chaidh na goireasan uile a dhùnadh leis a’ chomhairle mar phàirt de na gearraidhean aca bho chionn dà no trì bliadhna.
Bho chionn dà bhliadhna, ge-tà, chaidh an rathad-iarainn beag ath-fhosgladh leis a’ chompanaidh MRW Railways a tha suidhichte ann an Sasainn agus ruith iad an rathad-iarainn fad dà shamhradh. Bha seo sgoinneil ach cha robh cinnt ann dè cho fada sa mhaireadh seo.
Am-bliadhna, ge-tà, tha an rathad-iarainn air fosgladh a-rithist air stèidh nas tèarainte. Tha a’ bhuidheann shaor-thoileach Friends of Craigtoun Park air grèim fhaighinn air a’ phàirc agus tha iad a’ ruith nan goireasan uile a-nis, an trèana nam measg. (‘S bochd gu bheil aig saor-thoilich ri rudan mar seo a dhèanamh – obair na comhairle a bu chòir a bhith ann.)
Tha an loco tùsail air ais cuideachd. Bha e ann an droch staid ach tha càirdean na pàirce air a chàradh is a sgeadachadh.
Alasdair


text:
Taighean-Solais
Bhon uair sin, chaidh na ceudan de sholais a chur mu thimcheall oirthir na h Alba airson maraichean a threòrachadh tro uisgeachan cunnartach. Chaidh Bòrd nan Taighean-solais mu Thuath a stèidheachadh ann an 1798 agus tha e a-nis a’ ruith 206 taigh-solais, còmhla ri putaichean, leòis-mhara is stèiseanan eile.
Tha eachdraidh inntinneach aig Bòrd nan Taighean-solais mu Thuath (BTT). Bha an teaghlach Stevenson ainmeil mar innleadairean agus b’ iadsan a dhealbhaich na taighean-solais thairis air ceithir ginealaichean. Thòisich an obair seo le Tòmas Mac a’ Ghobhainn, agus b’ ann airsan a bha an t-uallach airson a’ chiad taigh-solais le BTT aig Rubha a’ Chinn-àird ann an 1787. An ceann deich bliadhna, bha a leas-mhac, Raibeart Stevenson, a’ togail thaighean-solais còmhla ris. B’ e innleadair ainmeil a bh’ ann an Raibeart Stevenson, a thog co-dhiù 15 de na prìomh thaighean-solais agus a dh’innlich solais a dheigheadh air agus dheth. Bha e cuideachd an sàs ann a bhith a’ togail rathaidean-iarainn agus dhrochaidean. Lean cuid de mhic agus de dh’oghaichean e dhan dreuchd, a’ dealbhachadh thaighean-solais do BTT gu 1938.
B’ e an sgrìobhadair, Raibeart Louis Stevenson, fear eile dhen teaghlach ainmeil seo. B’ esan ogha an innleadair, Robert Stevenson. Bhiodh e a’ siubhal còmhla ri a theaghlach gu iomadh taigh-solais iomallach, agus thathar ag ràdh gun do bhrosnaich na cuairtean seo leabhraichean a leithid Kidnapped agus Treasure Island. Bha e air leth moiteil às a theaghlach, agus sgrìobh e:
Na h-Eileanan Flannach
Chaidh aon de na taighean-solais as ainmeile – no as mì-chliùitiche – ann an Alba a dhealbhachadh le Daibhidh Ailean Stevenson ann an 1899. B’ e seo solas nan Eilean Flannach, air an Eilean Mhòr. Chan eil duine a’ fuireach air na seachd eileanan creagach seo, a tha nan laighe gu h-iomallach anns a’ Chuan Siar, mu fhichead mìle an iar air Eilean Leòdhais. Ann an 1900, choisinn an t-àite droch chliù seach gun do chailleadh an triùir oifigear a bha an urra ris an t-solas, gun fhios aig duine dè a dh’èirich dhaibh. Chun an latha an-diugh, tha beachdan de gach seòrsa ann mu na thachair.
Anns na làithean sin, bhiodh an luchd-obrach a’ fuireach air an taigh-sholais airson grunn sheachdainean. B’ e Seumas Ducat am prìomh oifigear air na h-Eileanan Flannach aig an àm, agus b’ e Tòmas Marshall a bha na neach-cuideachaidh. Bha Dòmhnall MacArtair – a bhiodh ann an-dràsta ’s a-rithist – còmhla riutha an àite cuideigin a bha bochd. B’ ann air an 26mh Dùbhlachd a fhuaireadh a-mach nach robh sgeul orra, nuair a ràinig am bàta an Hesperus. B’ ise soitheach a bhiodh a’ frithealadh nan taighean-solais, agus nuair a chaidh na bh’ innte air tìr, thuig iad sa bhad gun robh rudeigin ceàrr. Cha robh sgeul air duine agus cha deach càil a sgrìobhadh anns an leabhar-aithris bhon 15mh Dùbhlachd. Cho-dhùin rannsachadh gun deach an sguabadh a-mach gu muir le tonn mòr a thàinig orra gun fhiosta.
Ann an 1912, rinn Wilfrid Wilson Gibson, Flannan Isle, pìos bàrdachd a tha ainmeil chun an latha an-diugh. Tha cuid dhen bheachd gur e na chuir e dhan bhàrdachd – agus nach robh buileach fìor – a dh’fhàg uimhir de dhaoine air am beò-ghlacadh leis an stòiridh agus a bhrosnaich a leithid de bheachdan mu na thachair, feadhainn dhiubh a’ buntainn ri co-fheall. Tha an naidheachd annasach seo air a bhith ann an iomadh sgeulachd is òran, agus tha e air fiù ’s nochdadh ann an geamannan bhidio agus opara.
Loidhne-tìm
Geamannan
Dealbhaich siostam-rabhaidh a dh’fhaodadh a bhith air a chleachdadh san latha an diugh, airson bàtaichean a chumail air falbh bho chladaichean
Gnìomhan
- Coimhead air mapa agus lorg na prìomh thaighean-solais timcheall oirthir na h-Alba.
- Dèan rannsachadh air Call nan Eilean Flannach agus sgrìobh aithisg pàipear-naidheachd air a’ chuspair.
- Sgrìobh stòiridh, stèidhichte air taigh-solais.


text:
FIOS NAIDHEACHD, 7 SULTAIN 2012
Tha FilmG, farpais nàiseanta nam filmichean goirid aig MG ALBA, a’ cur cuspair na bliadhna seo air bhog gu h-oifigeil an-diugh (Dihaoine 7 Sultain). ‘S e seo an còigeamh bliadhna a tha an fharpais soirbheachail seo, a tha dìreach air duais a bhuannachadh, air a bhith a’ dol.
Tha ‘Acras/Miann’ air a bhith air a thaghadh mar chuspair airson beachdan ùra a bhrosnachadh am measg an fheadhainn a tha an dùil pàirt a ghabhail ann an fharpais na bliadhna seo.
Tha seo mar dheagh naidheachd eile do FilmG às dèidh dhan fharpais duais shònraichte fhaighinn a- raoir mar an Tachartas Cultarach as Fheàrr aig Duaisean Tachartasan na h-Alba 2012 aig cuirm mhòr ann an Glaschu. Chaidh FilmG a chomharrachadh airson duais còmhla ri Celtic Connections Big Top le Fèis Celtic Connections agus RBS Museum Lates le Taighean Tasgaidh Nàiseanta na h-Alba. Tha an duais a’ toirt togail mòr do fharpais FilmG na bliadhna seo.
Thairis air còrr is seachdain, tha farpais nas lugha air a bhith a’ dol air adhart mun chuspair fhèin. Chaidh trì ìomhaighean fhoillseachadh air-loidhne agus chaidh iarraidh air daoine an tuairmsean air a’ chuspair a chur air adhart.
Thàinig còrr is 300 tuairmse a-steach, le cuid dhiubh sin gu math inntinneach, leithid Mealladh, An Dà Shealladh agus Amas air na Reultan. Dhùin an fharpais sin aig meadhan oidhche, agus thèid an fheadhainn a bhuannaich ainmeachadh air-loidhne an-diugh. Mar thoradh air an sin, bidh aon sgioba òg a’ cosnadh camara-flip don sgoil aca, agus bidh aon inbheach a’ faighinn iPad Apple.
Bhon a thòisich FilmG ann an 2008, tha an iomairt air òigridh is inbhich a bhrosnachadh gus camara a thogail agus na sgilean cruthachail is Gàidhlig aca a chur an ceann a chèile ann an dreach film ghoirid. Thàtar air iarraidh orra film Ghàidhlig a dhèanamh anns a bheil eadar 3 is 5 mionaidean de dh’fhaid. Tha luchd-ionnsachaidh agus feadhainn aig nach eil Gàidhlig air am brosnachadh gus pàirt a ghabhail cuideachd, tron taic cànain a tha FilmG a tabhann ann an TàlantG.
Tha dà phrìomh roinn san fharpais, aon do dh’inbhich agus aon eile do dh’òigridh eadar 12 is 17 bliadhna deug a dh’aois. Le ruigse de dhuaisean, tha an fharpais a’ tighinn gu co-dhùnadh le cuirm dhuaisean a’ comharrachadh saothair na h-obrach. Tha roinn-duaise ùr ann am bliadhna airson am bhideo ciùil as fheàrr, agus am bliadhna a-rithist, tha buidhnean coimhearsnachd air am brosnachadh gus pàirt a ghabhail anns an fharpais.
Tha an làrach-lìn aig FilmG, www.filmg.co.uk air a bhith air ùrachadh agus tha e a-nis air a dhol beò. Tha e làn fiosrachadh mun fharpais, na roinnean agus na duaisean. Cuideachd, tha FilmG air Facebook. Tha an 20 Dùbhlachd 2012 mar cheann-latha dhaibhsan a tha eadar 12 is 17 bliadhna a dh’aois agus an 6 Faoilleach 2013 dha na h-inbhich na filmichean fhaighinn a-staigh.
Tòisichidh iomairt coileanta de thrèanadh sna sgoiltean air Diluain, 10 Sultain. Tha cuireadh air a dhol gu 41 sgoil gus pàirt a ghabhail san fharpais agus tha 30 sgoil mar-thà air gabhail ris a’ chuireadh sin agus iad uile ag iarraidh film/filmichean a dhèanamh.
Mar na bliadhnaichean eile, bidh FilmG cuideachd a’ tabhann trèanadh do dh’inbhich a tha airson pàirt a ghabhail, ged nach biodh eòlas aca air film a dhèanamh ron seo. Thèid bùthan-obrach agus clasaichean sònraichte air adhart anns an Eilean Sgitheanach, Glaschu, Inbhir Nis agus Steòrnabhagh.
Thuirt Àrd-oifigear MG ALBA, Dòmhnall Caimbeul: “Nuair a chaidh FilmG a stèidheachadh ann an 2008, bha sinn an dòchas gum biodh e na bhrosnachadh do choimhearsnachdan agus do dhaoine fa-leth gus stuth meadhanan Gàidhlig ùr a chruthachadh airson tlachd a thoirt dhaibh pèin agus airson a’ sgaoileadh air an dearbh adhbhar. Ge tà, tha an fharpais air soirbheachadh gu ìre a tha fad’ air thoiseach air na bha an dùil sa chiad dol a mach, agus ann an ùine ghoirid.
“Tha sinn air leth toilichte gu bheil FilmG air an duais Tachartas Cultarach as Fheàrr a chosnadh. Tha seo ag aithneachadh an ìre a tha FilmG air a ruighinn mar thachartas nàiseanta sa ghnìomhachas againn, agus air na cothroman trèanaidh gun choimeas a tha an iomairt a’ toirt do dh ‘òigridh agus do dh’ inbhich tro TàlantG.
“Tha sinn a’ coileanadh an amais a bha againn gus tàlant ùr a chuireadh stòiridhean an cèill air sgàilean a lorg. Leanaidh an iomairt gus tuilleadh lorg fhaighinn air an leithid is an dealas a stiùireas na meadhanan Gàidhlig anns na bliadhnaichean is na deicheadan ri tighinn.
“Mholadh sinn do neach sam bith le ùidh ann am film ghoirid Ghàidhlig a dhèanamh, fios a chur thugainn agus gluasad gus pàirt a ghabhail ann am FilmG 2013. Tha sinn a’ toirt taing don h-uile duine a tha air an iomairt shoirbheachail seo a chuideachadh bhon a thòisich i.”
Thuirt an An t-Ollamh Boyd Robasdan, Prionnsabal Sabhal Mòr Ostaig: “Tha mi fìor thoilichte gun deach aithneachadh cho sònraichte a thoirt do FilmG agus tha mi a’ cur meal-a-naidheachd air companaidh ioma-meadhanach na Colaiste, Cànan, a tha air a bhith ag obair ann an dòigh cho èifeachdach le MG ALBA ann a bhith a’ lìbhrigeadh na farpais bhliadhnail agus cuirm nan duaisean. Tha FilmG air obair chruthachail sa Ghàidhlig a bhrosnachadh agus tha e air cuideachadh le bhith a’ dèanamh na Gàidhlig nas tarraingiche do dhaoine òga sna sgoiltean”.
Tha fiosrachadh mu chothroman trèanaidh agus goireasan air-loidhne rim faicinn air làrach-lìn FilmG. Tha na filmichean a fhuair moladh an uirigh rim faicinn air-loidhne cuideachd.
CRÌOCH
Airson tuilleadh fiosrachaidh mu FilmG, cuir fios gu Cànan air 01471 888508/ .(JavaScript must be enabled to view this email address) neo gu Gary McQueen aig Media House air 0141 220 6040/ .(JavaScript must be enabled to view this email address).
Do luchd-deasachaidh:
Mu FilmG
Tha pròiseact FilmG air a stiùireadh le Cànan, a’ chompanaidh a tha an sàs anns na meadhanan cruthachail, goireasan cànain agus obair dealbhaidh ann an Ionad FÀS san Eilean Sgitheanach.
Tha dà phrìomh roinn ann am farpais FilmG, aon do dh’inbheach nach eil air comharradh-craolaidh fhaighinn thuige seo mar stiùiriche no mar riochdaire, agus aon do dh’òigridh eadar 12 is 17 bliadhna dh’aois. Tha seo airson gum bidh an cudthrom gu sònraichte air tàlant ùr a thoirt air adhart. Thig an dà roinn gu crìch aig cuirm dhuaisean. Tha barrachd fiosrachaidh mu dheidhinn FilmG air www.filmg.co.uk.
MG ALBA
Is e MG ALBA ainm-gnìomh Sheirbheis nam Meadhanan Gàidhlig. Tha MG ALBA ag obair ann an co-bhanntachd leis a’ BhBC airson BBC ALBA a libhrigeadh. Airson barrachd fiosrachaidh mu MG ALBA agus mun cho-bhanntachd, faic www.mgalba.com.


text:
Aithisg chonaltraidh gus nochdadh mu Bhun-sgoil Inbhir Àsdail
Foillsichidh Comhairle na Gàidhealtachd aithisg chonaltraidh Dimàirt air planaichean gus Bun-sgoil Inbhir Àsdail air Taobh Siar Rois a dhùnadh.
Bhathas airson clann na sgoile a ghluasad gu Poll Iùbh, còig mìle air falbh, 's dùil nach bi càil a bharrachd air còignear ann an Sgoil Inbhir Àsdail gu co-dhiù 2018.
Tha pàrantan air a bhith a' cur an aghaidh sin, ge-tà.
Bidh cothrom ann fhathast beachd a nochdadh air an aithisg, le dùil ri co-dhùnadh deireannach air an ath-mhìos.


text:
Naidheachdan 11:00m
18 An t-Iuchar 2016 Ùraichte aig Ùraichte aig
Trident
Tha bhòt ann an Taigh nan Cumantan a-nochd air am bu chòir siostam dìon Trident, a tha stèidhichte an-dràsta air Linne Chluaidh, ùrachadh. Tha sgarradh bheachd am measg bhall Làbarach air a' chùis, ach tha saorsa aca bhòtadh mar a thogras iad. Tha an SNP an aghaidh ùrachaidh, ach a dh'aindeoin sin tha dùil gun glèidh an Riaghaltas a' bhòt.
An Tuirc
Tha ministearan cèine san Aonadh Eòrpach ag iarraidh air Ceann-Suidhe Erdogan na Tuirce spèis a thoirt dhan lagh eadar-nàiseanta 's do chòirichean daonna nuair a bhios e a' dèiligeadh ris an fheadhainn a bh' air cùlaibh na h-ar-a-mach na aghaidh Dihaoine. Agus bidh na ministearan a tha a' coinneachadh anns a' Bhruiseil an-diugh a' deasbad suidheachadh na Tuirce ri Rùnaire nan Stàitean Aonaichte, John Kerry. Tha còrr is 6,000 duine an grèim an dèidh na h-ar-a-mach anns an Tuirc, agus an Ceann-Suidhe Erdogan air a bhith a' bruidhinn air binn bàis a stèidheachadh a-rithist.
Baton Rouge
Thàinig e am follais gun robh fear a mharbh triùir oifigearan poilis nuair a loisg e orra le gunna ann am Baton Rouge ann an Louisiana, air a bhith a' gearain gu poblach air an dòigh san robh poilis a' dèiligeadh ri daoine dubha. Tha bhideo air tighinn am follais anns an robh Gavin Long ag ràdh gum feum daoine dubha sabaid an aghaidh na tha a' tachairt dhaibh.
Julie Pearson
Thuirt teaghlach boireannaich à Ceann Rois a chaochail ann an Israel gu bheil rannsachadh an dèidh a bàis a' cur teagaimh ann am beachd gur e bàs nàdarra a thàinig oirre. Thuirt na h-ùghdarrasan ann am baile Elat, gun do chaochail Julie Pearson an dèidh dhi a dhol ann an laigse aig taigh-òsta anns an t-Samhain an-uiridh. Tha a càirdean den bheachd ge-tà, gur e fear air an robh i eòlach a thug ionnsaigh oirre, agus tha iad airson a' chùis fhosgladh às ùr.
Brexit Uibhist
Tha dragh ann an Uibhist gum faodadh falbh às an Aonadh Eòrpach buaidh nas motha 's nas miosa a thoirt air an sgìre sin, leis cho cudromach 's a tha croitearachd dhan eaconamaidh aca. Thuirt fear de chomhairlichean Uibhist a Tuath, Uisdean Robasdan, gu bheil na h-uimhir de dhaoine air fios a chur air, le dragh gun caill iad an subsadaidh Eòrpach, agus thuirt e gun deach litir mun chùis a chur gu rùnaire na h-eaconamaidh dùthchail, Fearghas Ewing.
Subsadaidhean Àiteachais
Agus tha Aonadh nan Tuathanach air a' Ghàidhealtachd ag ràdh gu bheil dragh orra nach eil tuigse cheart aig Rùnaire ùr nan Cùisean Dùthchail ann an Westminster, Andrea Leadsom, air cho cudromach 's a tha taic subsadaidh do thuathanaich agus croitearan. Thuirt a' Bh.Ph. Leadsom ron an seo, gu bheil i den bheachd gum bu chòir sguir de shubsadaidh dhan ghnìomhachas.


text:
Feasgar ciùin an tùs a' Chèitein
Nuair bha 'n ialtag anns na speuran
Chualaim rìbhinn òg 's i deurach
'Seinn fo sgàil nan geugan uain'
Bha a' ghrian 'sa chuan gu sìoladh
'S reult cha d' èirich anns an iarmailt
Nuair a sheinn an òigh gu cianail
"Tha mo ghaol air àird a' chuain"
Thòisich dealt na h-oidhch' ri tùirling
'S lùb am braon gu caoin na flùrain
Shèid a' ghaoth 'na h-oiteig chùbhraidh
Beatha 's ùrachd do gach cluan
Ghleus an nighneag fonn a h-òrain
Sèimh is ciùin mar dhriùchd an Òg-mhìos
'S bha an t-sèisd seo 'g èirigh 'n còmhnaidh
"Tha mo ghaol air àird a' chuain"
Chiar an latha is dheàrrs' na reultan
Sheòl an rè measg neul nan speuran
Shuidh an òigh, bha 'bròn 'ga lèireadh
'S cha robh dèigh air tàmh no suain
Theann mi faisg air reult nan òg-bhean
Sheinn mu 'gaol air chuan 'bha seòladh
O bu bhinn a caoidhrean brònach
"Tha mo ghaol air àird a' chuain"
Rinn an ceòl le deòin mo thàladh
Dlùth do rìbinn donn nam blàth-shul
'S i ag ùrnaigh ris an Àrd-Rìgh
"Dìon mo ghràdh 'th' air àird a' chuain"
Bha a cridh' le gaol gu sgàineadh
Nuair a ghlac mi fhèin air làimh i
"Siab do dheòir, do ghaol tha sàbhailt
Thill mi slàn bhàrr àird a' chuain"


text:
Dìon air làimhseachadh dealbhachaidh
Chuir cathraiche na comataidh dealbhachaidh a thug cead farsainn do bhaile ùr eadar Inbhir Nis agus Inbhir Narrann dìon air mar a tha Comhairle na Gàidhealtachd air a bhith a' dèiligeadh ris na planaichean.
Bha cuid de chomhairlichean a tha an aghaidh nam planaichean airson 4,960 dachaigh a thogail aig Tòrr na Grèine feargach, leis nach robh fiù 's cothrom ann bhòtadh air na planaichean aig coinneamh Dimàirt, seach gun robh iad mar thà sa Phlana Leasachaidh Ionadail (HwLDP).
Ach thuirt an Comh. Jimmy Gray, a tha os cionn na comataidh, gun robh cothrom aca coimhead ris na cùmhnantan a bhiodh an cois nam planaichean, ach nach gabhadh an dìùltadh aig an ìre seo.
Tha dragh ann mun bhuaidh a bheireadh am baile ùr air goireasan agus bun-structar san sgìre, agus chlàr naoinear chomhairlichean an cuid feirge gu h-oifigeil leis nach d'fhuair iad cothrom air bhòt a chumail.
Ma gheibh a' chiad earrann den bhaile cead deireannach, dh'fhaodadh gun tòisich an obair togail ann an 2013, agus gun lean togail a' bhaile ùir, a bhiodh na bu mhotha na tha baile Inbhir Narrann an-dràsta, thairis air an ath 30-40 bliadhna.


text:
£8,000 do Chomann nam Pàrant Phort Rìgh
Thuirt Comann nam Pàrant ann am Port Rìgh gun tèid feum mòr a dhèanamh den taic-airgid a fhuair iad bhon Chrannchur Nàiseanta.
Fhuair iad còrr 's £8,000 gus na Rionnagan Beaga, an Croileagan agus cluba Sradagan a chumail a' dol.
Tha an naidheachd a' tighinn agus an àireamh chloinne a tha a' frithealadh nam buidhnean sin a' sìor èirigh.
"Mar a bha a' tachairt, bha dhà no trì diofar bhuidhnean a' ruith ann am Port Rìgh, aon bhuidhinn a' toirt seachad Rionnagan Beaga, 's buidheann eile a' toirt seachad Cròileagain, 's buidheann eile a' toirt seachad Sradagan," thuirt Ionmhasair Chomann nam Pàrant Phort Rìgh, Faye NicNèill.
"Ach tha sinn air a' h-uile sgàth sin a thoirt cruinn còmhla. 'S e aon chomataidh a th' againn a-niste, 's ann an dòigh tha sinn nas fhasa, ged a tha an uallach nas motha an uair sin air an aon chomataidh.
"Ach tha sinn gu math toilichte an taic-airgid a tha seo fhaighinn, agus nì e diofar mòr dhan bhuidhinn againn a thaobh a bhith a' cumail a' dol nan seirbheisean a tha sinn a' tairgsinn do chloinn a tha fo aois na sgoile.
"Thèid seo an aghaidh a bhith a' cumail a' dol Rionnagan Beaga agus Cròileagain, a tha Comann nam Pàrant a' ruith mar thà.
"Tha sinn airson cumail a' dol a' pàigheadh nan daoine a th' againn, agus a' pàigheadh màil air na seòmraichean a tha sinn a' cleachdadh.
"Tha na h-àireamhan gu math falain, agus tha sinn a' coimhead an-dràsta air seòmraichean a bharrachd no nas motha a bhith againn airson gu h-àraid Rionnagan Beaga.
"Bidh còrr is 20 duine-cloinne a' tighinn a h-uile là a-niste. Tha sin gu math falain," thuirt i.


text:
Seòladair a dhìth faisg air an Òban
Tha daibhearan poilis a' leantainn orra le iomairt theasairginn son lorg fhaighinn air seòladair a chaidh a dhìth aig marina Dhùin Stafhainis faisg air an Òban.
Chuirear fios air na buidhnean-èiginn Diardaoin agus chaidh na daibhearan a-mach ga shireadh le taic bho bhàta-teasairginn an Òbain agus na maoir-chladaich.
Bha an duine, nach deach ainmeachadh gu h-oifigeal, air saor-làithean air an iacht aige.
Tha am bàta aige ann an Dùn Stafhainis làn ùine agus tha e air a bhith a' dol ann, à Sasainn, fad dusan bliadhna.
"Tha sinn a' rannsachadh aithris gu bheil cuideigin a dhìth ann an sgìre mharina Dhùn Stafhainis.
"Dh'fhaodadh gu bheil an duine sin sa bhùrn, neo dh'fhaodadh nach eil," thuirt Àrd Inpseactair Eadar-amail Poilis an Òbain, Alasdair MacDhàibhidh.
Geòla
Se Tim Aitkenhead, bho Alba Sailing, a chuir fios air na buidhnean-èiginn.
"Tha mise ag obair shìos ann an seo agus bha mi dheth Diluain agus Dimàirt.
"Bha fios agam gu robh an duine a' dol dhachaigh Dimàirt, ach bha a' gheòla bheag aige fhathast ann an seo Diciadain.
"Chan eil sin a-mach às an àbhaist, bidh daoine a' tighinn sa falbh.
"Ach an-diugh (Diardaoin) bha a' gheòla fhathast san aon àite.
"Bha fios agam gu robh e a' fuireach air an iacht, ach cha robh a' gheòla air gluasad.
"Le sin bha fios agam nach robh e air a bhith a-muigh air a' bhàta tron oidhche, thuirt Mgr Aitkenhead.
Tha Maoir-chladaich an Òbain, Bàta-teasairginn an Òbain agus Maoir-chladaich a' Ghearasdain, a thuilleadh air daibhearan poilis, air a bhith an sàs san iomairt.


text:
Còmhraidhean gan iarraidh le Cal Mac
21 An t-Samhain 2014 Ùraichte aig Ùraichte aig
Chaidh iarraidh air Riaghaltas na h-Alba còmhraidhean a stèidheachadh eadar Comhairle nan Eilean Siar agus Cal Mac, agus dragh ann gu bheil seirbheis aiseig Steòrnabhaigh gu bhith na butrais eadar an Gearran 's an Giblean.
Le cidhe Ulapuil gu bhith dùinte do chàraichean fad sia seachdainnean, tha Cal Mac air clàr-seòlaidh fhoillseachadh airson aiseig charabadan eadar Steòrnabhagh agus Ùige san Eilean Sgitheanach.
Ach cha bhi ann ach aon sheòladh san là, le cuid dhiubh air an oidhche, agus tha gnìomhachasan ag ràdh gun adhbharaich sin call dhaibh.
Seo Aonghas Dòmhnallach.


text:
Mòr-chuid airson mhinistearan gèidh
Bhòt mòr-chuid de chlèirean Eaglais na h-Alba airson ministearan gèidh a cheadachadh.
Chaidh a' chùis a chur gu na clèirean na bu tràithe air a' bhliadhna, agus thèid co-dhùnadh deireannach a dhèanamh air a' cheist aig Àrd-Sheanadh na h-ath bhliadhna.
Tha a' chùis air a bhith gu math connspaideach do dh'Eaglais na h-Alba.
Dh'fhàg grunn choithionalan agus mhinistearan an eaglais, an dèidh mar a chaidh an t-Urr. Scott Rennie, a tha gèidh, a phòsadh ri coithional Crois na Bàn-righinn ann an Obar Dheathain ann an 2009.
Am-bliadhna, bhòt Àrd-Sheanadh na h-Eaglaise airson moladh a cheadaicheadh ministearan gèidh nan iarradh coithional ministear a bha gèidh a ghairm.
'S e atharrachadh mòr a bha sin ann an lagh na h-Eaglaise ge-tà, agus dh'fheumadh e a dhol gu na clèirean air feadh na dùthcha.
Is coltach gu bheil mòr-chuid den 26 clèirean a-nis air a ràdh ris an Eaglais gu bheil iad airson a' mholaidh.
Chan e seo deireadh na cùise ge-tà. Bidh aon bhòt eile ann aig an Àrd-Sheanadh an ath-bhliadhna, airson am moladh a chur an gnìomh mar lagh na h-Eaglaise.


text:
20.04.2012
Bidh buidhnean taigheadais, comhairlean ionadaile agus buidhnean eile a bhios ag obair gus cur às do dhìth dachaigh ann an Alba a' tighinn an ceann a chèile aig Taigh an Ròid an ath-sheachdain (Diciadain 25 Giblean aig 12.30f) gus coinneachadh ri BPAan mus bi deasbad air chois san t-Seòmar aig 14.00 air an fheasgar sin.
Chaidh an tachartas a chur air dòigh le Comataidh Bun-structair is Cur-an-Seilbh Calpa Riaghaltas na h-Alba. Bithear a' deasbad fianais a fhuair a' Chomataidh air an adhartas a thathar a' dèanamh ann a bhith a' coileanadh dleastanasan na h-Alba a thaobh dìth dachaigh - dleastanasan nach cuireadh an cèill a-riamh gu ruige seo - mus bi deasbad an fheasgair air chois san t-Seòmar.
Sa bhliadhna 2003, chaidh gabhail ri bile sa Phàrlamaid a bha an dèidh sin mar Achd Dìth Dachaigh 's m.s.a.a (Alba) 2003. Chuir an Achd seo an cèill dleastanas a bheir còraichean don a h-uile duine a tha gun dachaigh gun deòin àite-còmhnaidh stèidhichte a bhith aca ro dheireadh 2012. Ri linn rannsachadh ceithir mìosan, chuala a' Chomataidh gun robhar air ceuman mòra a ghabhail gus an targaid a ruigheachd mar bhuil air ùghdarrasan ionadaile a bhith a' measadh suidheachaidhean daoine fa leth air dòigh na b' èifeachdaiche, rud a chuir stad air dìth dachaigh.
Thuirt Neach-Gairm Comataidh Bun-structair is Cur-an-Seilbh Calpa, Maureen Watt BPA:
"Bidh comataidhean a' sireadh fianaise o raon farsaing bhuidhnean is neachan air leth ri linn ar rannsachaidhean agus bidh sinn a' beachdachadh air na beachdan sin is sinn ag ullachadh ar n-aithisgean. Rud nach do thachair riamh roimhe sa Chomataidh seo, thug sinn cuireadh don fheadhainn sin on cuala sinn tighinn air ais don Phàrlamaid gus na co-dhùnaidhean a rinn sinn nar n-aithisg dheireannach a dheasbad. Bidh seo mar chuideachadh dhuinn nar buill Comataidh nuair a thèid sinn don t-Seòmar san fheasgar gus an gnothach a dheasbad cuide ris na BPAan uile."
A thaobh dleastanas cur às do dhìth dachaigh, thuirt an t-Oifigear Riaghlaidh seo:
"Cuiridh ar Comataidh fàilte ron adhartas nach beag a rinneadh a thaobh dèanamh cinnteach gum bi còir aig a h-uile duine a tha gun dachaigh gun deòin air àite-còmhnaidh stèidhichte, adhartas a tha ri fhaicinn sna staitistigean as ùire 's a sheallas lughdachadh 20% sa chùis thar na h-Alba. Tha e glè chudromach gun lean an deagh-obair seo air adhart 's gun dèan sinn na ghabhas dèanamh gus nach bi droch bhuaidh air aig bacaidhean a dh'fhaodadh a bhith ann, leithid atharrachaidhean a thathar an dùil a nochdas fo Achd Ath-leasachadh Shochairean Sòisealta na RA.
"Cumaidh sinn oirnn a' sgrùdadh an t-suidheachaidh an dèidh cur-an-gnìomh iomlan an reachdais ùir chudromaich seo ro dheireadh na bliadhna."
Am measg na bhios an làthair aig an tachartas ron deasbad, bidh:
- Angela, a chuir feum air seirbheisean Buidheann-charthannais Dìon na h-Alba; dh'aontaich i bruidhinn ri buill na Comataidh mu mar a bha 's i gun dachaigh, mu na roghainnean a bha ann dhi aig an àm agus mu bhith ag àrach teaghlaich ann an ionad-còmhnaidh sealadach.
- CÙINA (Co-chruinneachadh Ùghdarrasan Ionadail na h-Alba), cho math ri riochdairean ùghdarrasan ionadaile às Siorrachd Àir a Tuath, Cathair Dhùn Èideann, Inbhir Chluaidh agus Lodainn an Ear.
- Buidhnean taigheadais, nam measg Caidreachas Buidhnean Taigheadais na h-Alba agus Buidheann Taigheadais Ghlaschu.
- Buidhnean a nì obair ri daoine gun dachaigh, nam measg Turning Point Scotland (cathrannas taic daoine), Buidheann-charthannais Dìon na h-Alba agus Comhairle na h-Alba airson Daoine Singilte gun Dachaigh.
Bha Aithisg na Comataidh:
- a' cur cuideam air cudromachd gach roghainn a thaobh taigheadais thar na h-Alba ann a bhith a' coileanadh dleastanasan 2012.
- a' moladh gum bi taic leantainneach o Riaghaltas na h-Alba ann a chor is gun tèid tuilleadh leasachaidh sa chùis seo a bhrosnachadh.
- a' moladh gun tèid innleachd-tomhais dìth dachaigh a leasachadh.
- a' moladh com-pàirteachais thar dhiofar sheirbheisean 's a' dèanamh cinnteach gum bithear a' gabhail a-steach buidhnean taigheadais agus saor-thoileach gu Teis-meadhan (hub) nan Roghainnean Taigheadais.
- a' moladh gun tèid comhairle a thaobh fiachaibh a thairgsinn mar phàirt dhen taic a gheibh daoine gun dachaigh.
Ged a dh'aithnicheadh an obair a rinneadh thuige seo, chuir an aithisg an cèill cuideachd gum faodadh bacaidhean a bhith ann a thaobh dleastanasan 2012 a choileanadh. Nam measg seo bha atharrachaidhean a thathar an dùil a nochdas fo Achd Leasachadh Shochairean Sòisealta na RA, rud is dòcha a chuireas tuilleadh cudtroim air ùghdarrasan ionadaile.
Thug a' Chomataidh, a bhios ag sgrùdadh cur-an-gnìomh dleastanasan 2012 fad a' chòrr den t-seisean, sùil air cho cudromach 's a tha obair-chasgaidh agus dh'iarr iad air Riaghaltas na h-Alba beachdachadh air seirbheis comhairle a thaobh airgid is fiachaibh a thoirt a-steach mar phàirt mòr dhen taic taigheadais a thèid a chur air dòigh airson daoine a tha gun dachaigh.
Cùl-sgeul
Chaidh dleastanas 2012 na h-Alba a chruthachadh fo Achd Dìth Dachaigh 's m.s.a.a (Alba) 2003. Bheir e còraichean don a h-uile duine a tha gun dachaigh gun deòin àite-còmhnaidh stèidhichte a bhith aca ro dheireadh 2012.
Sheall àireamhan a thugadh a-mach le Riaghaltas na h-Alba gun robh lùghdachadh 20% san àireamh de dh'iarrtasan dachaigh eadar Giblean is Sultainn 2011 (11,980 iarrtasan), an taca ris an aon àm ann an 2010 (15,033 iarrtasan).
Sheall àireamhan a fhuair a' chomataidh gun robh diofar ann eadar gach ùghdarras ionadail thar na h-Alba a thaobh adhartas a dhèanamh gus dleastanasan 2012 a choileanadh.
An ceart-uair, feumaidh ùghdarrasan ionadaile àite-còmhnaidh stèidhichte a chur air dòigh do dhaoine gun dachaigh a chaidh a mheasadh a tha gun dachaigh gun deòin agus air a bheil cruaidh-fheum.


text:
Bha mi a’ leughadh tro Dwelly an latha eile — dhiup, chan eil beatha agam — agus thachair mi ris an fhacal, teòthad, ga mhìneachadh le Dwelly mar degree of heat, agus thàinig e a-steach orm, duh … sin a’ Ghàidhlig air temperature. Feumas gu bheil mi tiugh, ach gu ruige sin, cha robh mi eòlach air facal air temperature anns a’ Ghàidhlig, ga thuigsinn mar sgèile °C no °F, agus ann an còmhradh Gàidhlig, chleachdainn am facal Beurla air iasad. Cha chreid mi gun cuala mi teòthad air aithris na tìde air Radio nan Gàidheal, chan eil cuimhne agam, ach saoilidh mi gum biodh e freagarrach.
Beagan ron sin, lorg mi am facal, searbhad ann an Dwelly, ga mhìneachadh mar degree of bitterness, sourness, harshness or severity, agus smaoinich mi, seagh, is dòcha gur e searbhad am facal Gàidhlig ceart air acidity (pH) anns a’ Ghàidhig. ’S e searbhag am…
Amharc ar an alt bunaidh 208 d’fhocla eile


text:
Co-chomhairleachadh mu fhoghlam Gàidhlig
Dh'fhoillsich Riaghaltas na h-Alba co-chomhairleachadh poblach mu fhoghlam tro mheadhan na Gàidhlig.
Tha iad a' sireadh bheachdan air molaidhean a bheir air ùghdarrasan ionadail foghlam tro mheadhan na Gàidhlig a bhrosnachadh, agus conaltradh a chumail le pàrantan airson faighinn a-mach na th' ann de dh'iarrtas airson leithid de dh'fhoghlam anns gach sgìre chomhairle.
Thuirt an Riaghaltas gur e am prìomh amas aca gum bu chòir modh-obrach ùr a chur an gnìomh fon lagh, a bheireadh cothrom do dh'ùghdarrasan ionadail beachdachadh air iarrtasan bho phàrantan a thaobh foghlam tro mheadhan na Gàidhlig.
Mìneachadh
Tha iad den bheachd nach eil mìneachadh soilleir neo aonaichte aig ùghdarrasan ionadail mun dòigh anns a bheilear a' dèiligeadh ri iarrtasan phàrantan, 's gu h-àraid nach eil pàrantan cinnteach cuin a gheibhear freagairt air an iarrtas aca.
Tha iad a' moladh dleastanas ùr a chur air ùghdarrasan ionadail foghlam tro mheadhan na Gàidhlig a bhrosnachadh, agus cuideachd uallach a chur orra co-chomhairleachadh a dhèanamh le pàrantan gus faighinn a-mach a bheil iarrtas dha-rìribh ann airson foghlam de a leithid.
An uair sin, dh'fhaodar co-dhùnadh a dhèanamh mu co-dhiù am biodh e iomchaidh dhaibh foghlam tro mheadhan na Gàidhlig a thoirt seachad.
Tha an Riaghaltas an dùil gun toireadh seo piseach air foghlam tro mheadhan na Gàidhlig agus gum faodadh e stèidh a' chànain a neartachadh san àm ri teachd.


text:
B 'ùr a bhuannachadh agus trì puingean airson an Tuilm nuair a fhuair Fränsta air feasgar Didòmhnaich. Dh'fhaodadh tu a bhuannachadh le 3-2 an dèidh dha-rìribh Groovy tachartas. Ma fhìrinn innse, cuireadh na beagan Holm luchd-èisteachd nach sam bith mòr ball-coise cur-seachadan aig na h-uile. Chan e, bha e soilleir gun robh an gèam nach robh gu math agus a 'gheama an uair sin. Tha a 'chiad leth chaidh ann le ìosal astar far a bheil an dachaigh sgioba a bha a' mhòr chuid a 'gheama agus air cothroman. A iomadalachd de nithean ann an fhiodh, ach chan eil targaidean. Ach anns a ' 28:S mionaidean, mar sin b 'urrainn fuasgladh fhaighinn air Joanne Steel 1-0 a bhith air a chluich le Niklas Wikholm…
Leugh an làn aithisg gèam de gnothaichean aig holmssk.se/alaget.
+ Leugh tuilleadh geàrr-chunntasan (agus “mus-Deasbaireachd”) bho Lokalfotbollen.nu.
Ro-shealladh bho gach div-5 matches (ùrachadh aig deireadh / an là an dèidh).
.
+ Spelarnas prestationer i dagens match. Se mål, ass., inhopp etc.
+ Faic HSK an cluicheadair staitistig matches, amasan, cuideachadh, kort m.m.
+ Faic an clàr air Guldfemman holmssk.se/g5.
Man a 'ghèam *: Stefan Bjertung.
*Fastaichte daonnan le Holm-frithealaidh. An-diugh tha Coinneach respresenterad Oberg & fiachan Eliasson.
An ath matches: Sidsjö-Böle IF – Holms SK, 14:00 Didòmhnaich 5/10 Holm Vallen.Faic barrachd cheanglaichean - Game Software, Clàr, scorer M.M..
+ Clàr, matches, etc.: Holmbygden.se/Clàr.
+ Top-tadhail: Holms SK taobh a-staigh, div. 5 Prelim, div. 5 tuit.
+ Publikliga: div. 5 Prelim, div. 5 tuit.
+ Holmbygden.se/hsk – Leugh tuilleadh mu dheidhinn an co-bhuinn Holms Sportklubb.
+ Holmbygden.se/hskkalender – Sync matches / seiseanan trèanaidh le làimhe agad!
+ Holmbygden.se/a 'sealltainn – Toraidhean bùird agus airson a h-uile Medelpad Buaidh, cuideachd dìreach aithris fuireach bho Oiliompaics agus Superettan (m. Giffarna).
+ Subscribe to HSK toraidhean agus a 'maidseadh fiosrachadh air SMS via Holmbygden.se!


text:
Tuathanasan bainne Ghiogha ann an staing
Tha na tuathanasan bainne ann an Eilean Ghiogha ann am fìor chunnart a dhol à bith uile gu lèir leis an staing sa bheil an gnìomhachas.
Tha trioblaidean mòra aig a' ghnìomhachas air feadh na h-Alba leis mar a tha prìs a' bhainne air tuiteam gu mòr.
Tha tuathanaich a' faighinn nas lugha gach liotair na tha e a' cosg dhaibh na beathaichean a chumail.
Ach tha a' chùis gu h-àraid dona ann an àiteachan iomallach mar Giogha.
Tha ceithir tuathanasan bainne san eilean.
Thuirt a' bhuidheann First Milk bho chionn cola-deug, gum feumadh tuathanaich fuireach air am pàigheadh ri linn an staing sa bheil an gnìomhachas an-dràsta.
Tha prìs a' bhainne air tuiteam gu mòr ri linn 's gu bheil tuilleadh 's an còrr bainne air na margaidhean eadar-nàiseanta.
Tha a' chùis cho duilich 's gu bheil Pàrlamaid na h-Alba air rannsachadh a chur air dòigh.
Tha tuathanaich Ghiogha an urra ri aiseagan airson am bainne, a chur gu Tìr Mòr.
Cha bhithear a' togail a' bhainne ann an Giogha ach a h-uile dàrnacha là.
Dh'innis First Milk dhaibh, a thuilleadh air a bhith a' stòradh a' bhainne eadar na làithean sin, gum feum iad tòiseachadh air faraidhean nan làraidhean thar an aiseig a phàigheadh.
Mar sin, tha prìs ìseal a' bhainne a' cur ri duilgheadasan do na tuathanaich, agus tha cuid aca ag ràdh, mura tig piseach gu math luath air an t-suidheachadh, nach bi roghainn aca ach an cùl a chur ri crodh bainne.


text:
Naidheachdan 11:00m
6 An Dùbhlachd 2016 Ùraichte aig Ùraichte aig
Drabastachd
Tha Queens Park Rangers ag ràdh gun deach innse dhaibh mu sheann chasaidean drabastachd an aghaidh fear a bha ùine mhòr ag obair dhaibh a' lorg chluicheadairean ùra, Chris Gieler. Dh'fhàg esan an cluba ann an 2003 agus bhàsaich e bliadhna an dèidh sin. Thuirt QPR gun obraich iad le sgrùdadh sam bith.
Agus dh'fhoillsich Comann a' Bhuill-Choise fiosrachadh mun rannsachadh a thèid a dhèanamh air drabastachd eachdraidheil anns an spòrs. Tha iad cuideachd a' fastadh cuideigin eile airson a bhith os cionn an rannsachaidh a tha sin. Bidh Clive Sheldon QC, eòlaiche ann an dìon cloinne, a' dol an àite Kate Gallafent. Chaidh aithris gun deach an ceannas atharrachadh air sàilleabh 's gun deach an rannsachadh a leudachadh a-mach.
Brexit
Thuirt an Seansalair, Philip Hammond, gun coimhead Breatainn air na buannachdan agus an call a bhiodh an lùib a bhith a' pàigheadh suimean airgid dhan Aonadh Eòrpach airson cothrom fhaighinn air a' mhargaidh shingilte an dèidh dhan dùthaich an EU fhàgail. An t-seachdain seo chaidh, thuirt David Davis, am ministear a tha os cionn pròiseas Brexit, gum faodaiste pàigheadh airson faighinn chun a' mhargaidh shingilte. Tha seo air iomagain a chur air cuid ge-tà, a tha gu tur taiceil do Bhrexit. Ach, a' bruidhinn ro choinneimh de mhinistearan ionmhais Eòrpach anns a' Bhruiseil, thuirt Mgr Hammond gun robh e ceart do Mhgr Davis a bhith a' bruidhinn a-mach mun chuspair.
Teine
Dhùin ionad-stiùiridh na seirbheis smàlaidh ann an Inbhir Nis. Thèid gairmean èiginn sam bith o sgìre na Gàidhealtachd 's nan Eilean a-nis a làimhseachadh ann an Dùn Dè. Tha an t-seirbheis fhèin ag ràdh nach bi daoine mothachail air an atharrachadh. Ach tha dragh air mòran gun tèid fiosrachadh agus eòlas ionadail a-nis a chall.
An Fhraing
'S e Ministear na Dùthcha san Fhraing an ath-Phrìomhaire a bhios air an dùthaich. Bidh Bernard Cazeneuve a' dol an àite Manuel Valls, a tha a' fàgail a dhreuchd agus esan a' dol a sheasamh airson a bhith na thagraiche dhan Phàrtaidh Shòisealach. Tha e airson an riochdachadh ann an taghadh a' chinn-suidhe a thèid a chumail anns an Fhraing an ath-bhliadhn'.


text:
- TIOTAL
- Cladh Chiarain, Camas nan Geall, Àird nam Murchan
- EXTERNAL ID
- GB1796_859_20_0514_AT
- ÀITE
- Camas nan Geall
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: Àird nam Murchan
- DEIT
- 2007
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 10420
- KEYWORDS
- Camas nan Geall
Àird nam Murchan
tursachan
cladhan
dùin
Cladh Chiarain
tursa
cladh
dùn
ath-thogail dhealbhan
San dealbh-camara seo chithear Cladh Chiarain aig a' chlachan na thobhtaichean de Chamas nan Geall, air tràigh a deas Rubha Àird nam Murchan. 'S ann on 18mh linn a tha an dà chlach-uaighe a tha ris a' bhalla, a tha do Chaimbeulaich Àird Shlignis. Ri taobh a' chladh (fada dhan chlì) tha clach-tursa ann snaidhte le crois.
Tha e coltach gu bheil ceangal aig a' chladh ris an Naomh Ciaran Mac an t-Saeir a tha air a thìodhlacadh ann, a rèir beul-aithris. Tha trì clachan tìodhlacaidh on 18mh linn sa chladh agus 's dòcha gun deach an cladh fhosgladh airson muinntir an teaghlaich aig Caimbeulaich Àird Slignis a bha nan Caitligich. Chan eil cumadh dèanta air a' chlach a tha na seasamh agus 's dòcha gun deach a togail ann an Linn an Umha agus a snaidheadh a-rithist le diofar ìomhaigh, nam measg beathach agus crois Laidinn. Am measg nan seann carraighean eile san sgìre tha càrn seòmarach, a tha mu 90 meatair gu tuath air a' chladh, agus dùn ro-eachdraidheil a' coimhead thairis air a' bhàgh.
Chaidh an dealbh seo de Chladh Chiarain aig seann thuineachadh Chamas nan Geall air cladach a deas Rubha Àird nam Murchan a thogail le M.E.M. Donaldson sa chiad leth dhen 20mh linn. Tha tursa le crois oirre ri taobh a' chlaidh.


text:
Alba Charbonach o chionn 359-299 millean bliadhna / Carboniferous Scotland 359-299 million years ago
An dèidh na linn Dhevonian thàinig an linn Charbonach. Aig an àm sin bha Alba na laighe deas air a' chrios-mheadhain. Bha sgìre Srath a' Mheadhain còmhdaichte le coille-uisge, agus bha fiadh-bheatha gu leòr agus sgeirean coraileach pailt anns a' mhuir thropaigeach mun cuairt. Gheibhear creagan a chaidh a chruthachadh bho na grùidean agus na corailean air cladach muir tana an linn Charbonach ann an Lodainn, sna Crìochan, am Fìobha, an Siorrachd Àir agus air cladach a tuath Linne Sholway.
Rè an linne Charbonaich agus cuideachd sa chuid mu dheireadh dhen linn Phermian, o chionn timcheall air 360-250 millean bliadhna, thug sìnidhean tuath-deas buaidh air Meadhan Alba. Bha an sìneadh co-cheangailte ri gluasad ann am pleitean teactonaig na Talmhainn. Thachair seo san sgìre ris an can sinn an-diugh Meadhan Alba. Mar thoradh air an t-sìneadh, sgar rùsg na mòr-thir agus chaidh e fodha agus chaidh 'Srath Meadhain' Alba a chruthachadh. Sin as coireach gu bheil bunaitean geòlais Meadhan Alba air a dhol fodha, agus iad a-nis air an tiodhlacadh fo chreagan Devonian, Carbonach agus Permian nas òige. Bha sgaradh an rùisg coltach ri na tha a' tachairt ann an Afraga an ear (Sgaradh Afraga an Ear) an-diugh. Bidh sgaradh a' tanachadh an rùisg, agus bidh an tanachadh a' toirt air magma èirigh suas fon fhallainn gu h-ìosal. Thàinig a' mhòr-chuid dhen mhagma chun an uachdair ann an Sgìre a' Mheadhain far an robh sgàinidhean ann an rùsg na Talmhainn a bha air tachairt gus cur suas ris an t-sìneadh. Chòmhdaich làbha farsaingeachd mhòr agus chaidh raointean làbha a chruthachadh mar na Campsie Fells. 'S e fuigheall bholcànothan tràth, Carbonach a th' ann an Arthurs Seat ann an Dùn Èideann agus ann an Creag Dhùn Bhreatainn.
Nas fhaide san linn Charbonach, chaidh grùid às dèidh grùide a leagail ann am marannan tana agus ann an aibhnichean mu seach air sgàth atharrachaidhean ann an ìre na mara. Tha clachan-aoil, grinneal agus clachan-gainmhiche nam fianais air mar a bha suidheachaidhean ag atharrachadh san àrainneachd. Aig beul aibhnichean agus ann am boglaichean a dh'fhàs pailt ann an amannan deireannach an linn Charbonaich, chaidh tasgaidhean guail a leagail ris a' ghnàth-shìde thais, thropaigich.
Last updated on Friday 23rd March 2012 at 13:24 PM. Cliog an seo airson beachd a thoirt air an duilleag seo


text:
Qunu
‘S e baile beag dùthchasail faisg air Mthatha, ann an ceann a deas Afraga a Deas a th’ ann an Qunu (IPA: ˈk͡ǃuːnu). The suidhichte aig 915m os cionn ìre na mara,[1] ann an cridhe na roinne Rubha an Ear (Xhosa: EMpuma Koloni), anns an sgìre OR Tambo, eadar KuMveso agus Butterworth, ri taobh na h-aibhe Mbashe. Tha e 27km air falbh bho Mthatha, 21km bho Mvezo, 641km bho Johannesburg agus 677km bho Phretoria, prìomh-bhaile na dùthcha.[2] Tha dìreach 213 duine a’ fuireach anns a’ bhaile[3] agus 's e Xhosa a th’ann a’ chiad chànain aig a’ mhòr-chuid dhe na daoine ann an Qunu. Thogadh Nelson Mandela ann an Qunu, leis gun do deach na daoine aige Mvezo air sàilleabh gun do chuireadh athair às a dreuchd mar cheann-feadhna an suid. Chaidh Nelson Mandela (1918 – 2013) a thìodhlacadh ann am Qunu, an t-àite far a thogadh e.[4]


text:
Tha mi air a bhith air iomadh turas rèile thar nam bliadhnaichean ach cha do chòrd rud sam bith rium cho math ris an turas agam do dh’Èirinn a Tuath (Tuaisceart Éireann – TÉ) an t-seachdain sa chaidh.
Tha siostam rathaid-iarainn Èireann a Tuath neo-eisimeileach an dà chuid bho shiostam Bhreatainn (cha robh e riamh mar phàirt de BR) agus bhon t-siostam ann am Poblachd na h-Èireann. Tha cruth is coltas nan trèanaichean is nan stèiseanan air leth agus ’s e gèidse na h-Èireann – 5’3″ a bhios iad a’ cleachdadh seach a’ ghèidse choitcheann (4’8″).
Fhuair mi am plèana tràth a-steach do Phort-adhair Eadar-nàiseanta Bheál Feirste. (San dol seachad, is e “Port adhair George Best” a th’ air Port-adhair Cathair Bheál Feirste a-nis, dè mu dheidhinn Port-adhair Gary Moore air Beál Feirste eadar-nàiseanta?)
Air an t-slighe a-steach dhan bhaile air a’ bhus, bha an trafaig sgriosail air a’ mhòr-rathad a-steach gu meadhan a’ bhaile. Thathar air a bhith a’ bruidhinn air stèisean rèile dhan phort-adhair fad ùine mhòr a-nis, an dàrna cuid ann an Teampall Phádraig no air an loidhne dùinte eadar Lios na gCearrbhach (Lisburn) is Aontroim. Tha cruaidh fheum air a leithid!
Le mo chairt siubhail latha a bha a’ toirt dhomh saorsa an Tuaisceairt, thàinig mi far a’ bhus anns an Europa Bus Centre. Tha tòrr “còmhdhail cheangailte” ann an Èirinn a Tuath agus tha stèisean Great Victoria Street anns an aon togalach ris stèisean nam busaichean. (An bhfhuil eolas ag duine ar bith ced é an Ghaeilge atá ar “Great Victoria Street Station”?)
‘S e stèisean beag dòigheil a th’ ann an GVS. Ged is e an stèisean as trainge ann an TÉ a th’ ann, chan eil ach ceithir àrd-ùrlaran ann. Tha e coltach ri stèisean beag leithid Tobar na Màthar no Baile Èilidh Meadhain seach Waverley Dhùn Èideann, Glaschu Mheadhain no Glaschu Sràid na Banrighinn.
Chan eil sin na iongnadh oir chan eil ach 5 loidhnichean ann an TÉ:
Beál Feirste – Beannchar (Bangor)
Beál Feirste – Port an Dúnain (Portadown) – an tIúr (Newry) – Baile Átha Cliath
Beál Feirste – Latharna (Larne)
Beál Feirste – Doire (Derry)
Cúil Raithin – Port Rois (Portrush)
Mar sin, chan eil an siostam ach beag – mu 200 mìle agus 54 stèiseanan – ach tha e càirdeil, èifeachdach agus chaidh na trèanaichean is na stèiseanan uile ùrachadh sna beagan bhliadhnaichean mu dheireadh.
Fhuair mi trèana 09.10 eadar GVS agus Béal Feirste Larnach (Belfast Central). Tha seòrsa meanbh-mhetro ann am Beál Feirste le ceithir stèiseanan ann am meadhan a’ bhaile: GVS, Botanic, City Hospital agus Béal Feirste Larnach far am bi a’ mhòr chuid de na trèanaich a’ stad.
Is e stèisean meadhanach ùr a th’ ann am Béal Feirste Larnach. Dh’fhosgail e ann an 1976 agus chaidh ùrachadh a-rithist sna beagan bliadhnaichean mu dheireadh agus tha fìor dheagh choltas air. Tha e caran coltach ri Stèisean Mhargadh an Fheòir an Dùn Èideann ach chan e idir cho mòr no cho trang agus tha coltas nas ùire is nas spaideil air le café, bùth agus oifis fiosrachaidh.
‘S e an rud annasach mun stèisean seo nach eil e idir faisg air meadhan a’ bhaile. Chaidh Béal Feirste Larnach a thogail an àite Great Victoria Street agus chaidh GVS a leigeil oir bha luchd planaidh an dùil gum fasadh meadhan a’ bhaile don ear, rud nach do thachair idir mar thoradh air na trioblaidean. Chaidh GVS ath thogail is fosgladh as ùire anns na 1990an. Ged a tha GVS nas trainge, ge-tà, tha na trèanaichean Enterprise gu BÁC uile a’ falbh à Béal Feirste Larnach.
Thog mi dealbh no dhà, agus fhuair mi cupa cofaidh às a’ chafé. B’ e seo an dàrna cupa cofaidh as miosa a bh’ agam riamh nam bheatha (às dèidh copan fìor dhona ann an Subway ann am Broxburn a bhon-uiridh!) ach bha mi feumach air a’ chaffeine.
Fhuair mi an trèana do Latharna. Bha mo charaid Marc air comhairle a thoirt dhomh gun a dhol ann idir a chionn ’s gur e baile gu math grot a th’ ann ach chaidh mi ann co-dhiù.
Bha an loidhne fìor mhath le shealladh den dùthaich, den chosta, de Chontae an Dúin agus de dh’Alba. Cha robh Latharna fhèin idir cho math. Tha e coltach ri Inbhir Ghrainnse agus Steòrnabhagh air droch latha is mar sin, thog mi dealbh no dhà is chaidh mi air ais air an trèana!
Air an t-slighe gu Latharna, chì thu dà àite a tha fìor inntinneach do dh’anaragan-rèile: York Road Works agus An Cionn Bán (Whitehead). Is e a’ phrìomh àite glèidhidh is càraidh aig Northern Ireland Railways (NIR) a th’ ann an York Road agus chì thu tòrr thrèanaichean inntinneach ann. Aig a’ Chionn Bhán, tha RPSI – Comann Glèidheachas Rèile na h-Èireann – suidhichte ann agus thèid trèana Latharna thairis air na toglaichean aca. Gu mì-fhortanach, chan fhaic thu mòran de na trèanaichean aca bhon loidhne agus tha an fheadhainn a chì thu gu math meirgeach is ropach.
Ri leantainn….
Alasdair
staran@tesco.net


text:
22 an t-Sultain
'S e 22 an t-Sultain an 265mh latha dhen bhliadhna a rèir a' Mhìosachain Ghriogaraich (266mh ann am bliadhna-leum). Tha 100 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1236 - Chaidh Šiauliai (Liotuàinia) a stèidheachadh.
- 1499 - Bha Cunnradh Bhasel anns an Eilbheis.
Breithean[deasaich | deasaich an tùs]
- 1911 -Jaroslav Seifert, ann am Pràg. Sgrìobhadair às An t-Seic.
- 1921 - Robert G. Parr, ann an Chicago. Ceimigear às na Stàitean Aonaichte.
- 1989 - Béatrice Martin, ann am Montreal. Ceòladair à Canada.
Bàsan[deasaich | deasaich an tùs]
- 1774 - Giovanni Vincenzo Antonio Ganganelli (Pàpa Clemens XIV), ann an Cathair na Bhatacain. Pàp bho 1769 gu 1774.
- 1956 - Frederick Soddy, ann am Brighton. Ceimigear à Sasainn.


text:
Seirbheis fòn-làimhe do Cholla?
29 Am Faoilleach 2014 Ùraichte aig Ùraichte aig
Chan eil cus àiteachan air fhàgail far nach obraich fòn-làimhe, ach anns na sgìrean a tha fhathast às aonais seirbheis tha draghan ann nach eil ùidh aig na companaidhean mòra crainn ùra a chur an-àirde.
Tha Eilean Cholla am measg nan sgìrean sin, ach dh'fhaodadh nach bi airson fada tuilleadh.
An t-seachdain seo chaidh sgeama dearbhaidh mu choinneamh Comhairle Earra-Ghàidheal is Bhòid airson crann agus seirbheis fòn-làimhe a thoirt do choimhearsnachd Cholla air prìs nas ìsle na phàigheadh iad airson seirbheis àbhaistich.


text:
Cha innis mi dad sam bith nach eil thu eòlach air a 'bhuaidh as fheàrr a thaobh inneal-luirg. An-diugh, tha fios aig cha mhòr neach sam bith a tha ag obair ann am margadh didseatach ciamar a dh 'fhaodas SEO am gnìomhachas adhartachadh. Ach, nuair a thig e gu fìor chleachdadh, chan e teòiridh, tha cuid de na iomairtean a 'fàs mì-thoilichte air sgàth na tha de dh'fhiosrachadh a-muigh agus na dòighean air am bu chòir dhaibh a chur an gnìomh gus toradh math fhaighinn.
Tha tòrr stiùiridhean SEO, leabhraichean, agus clasaichean teagaisg a dh'fhaodas a bhith a 'soilleireachadh. Ach, tha a 'mhòr-chuid dhiubh uabhasach mòr agus eadhon a' mealltainn. Mar sin is urrainn dhaibh sealbhadairean làrach-lìn neo-proifeasanta a chall an àite a bhith ga sheallas air an t-slighe cheart. An-diugh, bruidhnidh sinn mu chuid de rudan furasta as urrainn dhut a dhèanamh gus tòiseachadh air an làrach-lìn as fheàrr a thoirt dhut airson innealan rannsachaidh.
Bun-stèidh SEO
Bu chòir fios a bhith agad gu bheil na h-eileamaidean as cudromaiche airson innealan rannsachaidh air an làrach agad, agus faodaidh tu smachd a chumail orra. Cha bhi seirbheisean uidheamaichte taobh a-muigh an làrach èifeachdach le bhith a 'toirt àrdachadh air-loidhne air càileachd. Ach, tha aon riaghailt chudromach ann airson a bhith a 'leasachadh uidheamachadh air-làraich. Cha bu chòir dhut a dhèanamh nas àirde mar inneal-luirg is dòcha gum bi e an dùil gum bi thu a' caoidh. Mar eisimpleir, cha bu chòir a bhith na amas gus faclan-luirg cho mòr 'sa ghabhas a chur air do dhuilleag. Feumaidh tu an àireamh cheart de na faclan rannsachaidh as freagarraiche a chur anns na h-àiteachan ceart. Is e an luach as cudromaiche as fheàrr le innealan rannsachaidh air-làrach.
An toiseach, feumaidh tu rannsachadh coitcheann farsaing a dhèanamh leat fhèin no le cuideachadh bho eòlaichean proifeasanta SEO. Gus seo a dhèanamh gu h-èifeachdach, bu chòir dhut a bhith an toiseach a 'dèanamh rannsachadh mion-mhargaidh agus mion-sgrùdadh farpaisich. Bheir e dhut beachd air na faclan-luirg a fhreagras gu ceart ris an làrach-lìn agad. Gus liosta de na teirmean rannsachaidh as freagarraiche agus nas cuimsichte a dhèanamh, cleachd innealan optimization air-loidhne mar Semalt Auto SEO. Bheir e dhut molaidhean ceart agus sìmplidh a dhèanamh air pròiseas rannsachadh prìomh fhaclan.
Air an dàrna ìre de leas-adhartachadh air-duilleig, feumaidh tu na teirmean luirg agad a chuir a-steach don t-susbaint agad ann an dòigh mar sin bidh e furasta do làrach-lìn a bhith a 'bualadh air an làrach agad agus a shealltainn dha na cleachdaichean a dh'fhaodadh a bhith agad air SERP. Sin as coireach gum feum thu aire shònraichte a thoirt do thiotalan agus meta-mhìneachaidhean oir tha iad a 'toirt seachad ro-shealladh dha luchd-ceannach agus a' toirt sealladh nas mionaidiche air na tha na duilleagan agad mu dheidhinn.
Ma tha do làrach stèidhichte air siostam rianachd susbaint WordPress, tha thu fortanach. Tha mòran plug-ins airson do chuid obrach a dhèanamh nas fhasa.
A bharrachd, feumaidh tu na dòighean as fheàrr a leanas a chur an sàs ann an susbaint an làraich-lìn agad gus an làrach as fheàrr a thoirt dhut airson innealan rannsachaidh leithid Google, Bing no Yahoo.
Chan eil ceangal taobh a-staigh na làraich cho cudromach ris a 'cheangal a-muigh. Cuidichidh tu le bhith a 'rannsachadh chraoladairean a' cumail sùil air an làrach-lìn agad le bhith a 'ceangal gu h-a-staigh gu duilleagan eile air do làrach taobh a-staigh na susbaint agad. A bharrachd air an sin, tha e a 'leasachadh eòlas luchd-cleachdaidh leis an làrach agad a' toirt cothrom dhaibh gluasad bho aon roinn làrach gu fear eile gun duilgheadas sam bith.
Gus an structar susbaint agad a leasachadh, dèanaibh cinnteach gu bheil thu a 'cleachdadh tagaichean ceann-cinn de dhiofar ìrean. Cuidichidh e einnseanan rannsachaidh airson tuilleadh fiosrachaidh fhaighinn mu na tha gach earrann den t-susbaint mu dheidhinn. Tha tagaichean H1 air an cleachdadh airson prìomh thiotalan. An seo feumaidh tu a ràdh mu dheidhinn mar a tha an artaigil agad ann an dòigh ghoirid agus sgapte. A bharrachd air an sin, feumaidh tu tagaichean H2 agus H3 a chleachdadh airson fo-thiotalan. Cuidichidh e le dà bhot Google agus le luchd-leughaidh a 'briseadh suas an t-susbaint agad gu earrannan nach gabh a chleachdadh.


text:
Molaidhean gan sireadh mu mhaoineachadh Gàidhlig
Tha cothrom aig daoine am beachdan a chur gu Comhairle Earra-Ghàidheal is Bhòid air mar a bu chòir £15,000 a chosg air leasachadh na Gàidhlig san sgìre.
Fhuair iad an t-airgead bho Riaghaltas na h-Alba, ach 's e muinntir an àite a nì co-dhùnadh air mar a thèid a roinn a-mach.
'S dòigh cho-dhùnaidh buidseit a th' ann a thàinig à Braisil an toiseach.
"Tha Riaghaltas na h-Alba gu math fhèin geur air "a' bhuidseatadh com-pàirteach" a tha seo," thuirt an comhairliche Ìleach, Robin MacMhuirich.
"Agus bha sinne cuideachd gu math geur airson rudeigin mar sin, agus tha sinn a-nis toilichte gun d' fhuair sinn airgead airson Gàidhlig.
"'S e rud math a th' ann airson na sgìre tha mi a' smaoineachadh.
"Tha sinn a-nis ag iarraidh air daoine a bhith ag ràdh dè bu chòir dhuinn a dhèanamh airson Gàidhlig leis an airgead seo.
"'S e an dòigh as fheàrr air fios a chur thugainn, air-loidhne.
"Ach meanndaidh iad sgrìobhadh chun na Comhairle cuideachd, agus an sin bidh panal ann a bhios ag amharc air a h-uile stuth a tha iad ag ràdh, agus an dèidh sin bidh iad a' bhòtadh càite am bi an t-airgead a' dol."


text:
Màiri I, Bànrigh na h-Alba
Bha Màiri Stiùbhart na bhoireannach àilleasach, tarraingeach do dh'fhir agus, gu ìre, gu math geur-chùiseach. Ach fhuair i an driod-fhortan a bhith a' riaghladh ann an dùthaich far am faigheadh am fear a bu thapaidh tàire riaghlaidh, agus lean aimhreit is còmhstri i fad a làithean.
Cha robh i ach sia làithean a dh'aois nuair a chaochail a h-athair, Seumas V, le cridhe briste bhathas ag ràdh às dèidh iomruagadh nan Albannach aig Blàr Solway Moss. Cha robh i ach còig bliadhna a dh'aois nuair a chaill na h-Albannaich Blàr aibhiseach Pinkie an aghaidh Arm Shasainn, agus bha aice ri teicheadh dhan Fhraing far an deach a pòsadh ris an Dauphin, Francois; ach chaochail esan òg, na rìgh airson beagan còrr is bliadhna.
Ann an 1561 thill Màiri a dh'Alba, dùthaich a bha mun àm sin ga reubadh eadar Caitligich (an creud san do thogadh Màiri fhèin) agus Pròstanaich, le Iain Knox aig an ceann. 'S e suidheachadh a bha seo a bhiodh glè dhuilich do riaghladair sam bith. Ach bha cùisean na bu mhiosa builich do Mhàiri, a chionn 's gun robh Ealasaid I Shasainn a' sìor-chur bacadh oirre agus i gu math amharasach mun tagairt a bh' aig Màiri do chrùn Shasainn. Chuir i seachad oidhche mu dheireadh ann an Alba san Abaid ann an Dùn Droighnein.[1]


text:
Spreadhadh ann am Farrais
Chaidh seachdnar, luchd-smàlaidh nam measg, a ghoirteachadh ann an spreadhadh is teine aig raon-gnìomhachais ann am Moireibh.
Chaidh fios a chur air na seirbheisean èiginn an dèidh do stòr duslaich fiodha spreadh air làrach James Jones and Sons ann am Farrais.
Chaidh aon neach, a bh' air an goirteachadh gu mòr, a thogail gu Ospadal Rìoghail Obar Dheathain ann an heileacoptair.
Thathas a' tuigsinn gun do thachair an spreadhadh fhad 's a bha luchd-smàlaidh a' dèiligeadh ris an teine.
Chaidh sia de na chaidh a ghoirteachadh a thoirt don ospadal.
Thathas a' tuigsinn gun robh am fear a thugadh a dh'Obar Dheathain, a tha 59, ag obair aig an ionad.
Thugadh dithis smàladair, a tha le chèile 47 bliadhna de dh'aois, gu Ospadal an Ràthaig Mhòir ann an Inbhir Nis.
Dh'fhulaing an treas smàladair lotan beaga, 's cha robh e feumach air an tuilleadh leigheis.


text:
Lannsair air a dhreuchd fhàgail
Tha fear de lannsairean Ospadal nan Eilean Siar ann an Steòrnabhagh air a dhreuchd fhàgail.
Mus tàinig e dha na h-Eileanan, 's e ag obair ann an ospadal sa Chòrn, chaidh Hans Lawrence a chur às a dhreuchd airson trì mìosan an dèidh do chasaidean nochdadh na aghaidh.
Nuair a thàinig Mgr Lawrence dhan sgìre an-uiridh, dh'fhoillsich am BBC gun deach a chur às a dhreuchd ann an 2009 le riaghladair nan dotairean, a' Chomhairle Mheidigeach Choitcheann (GMC).
B' e Hans Desmarowitz a bh' air an uair sin, 's chaidh fhaighinn ciontach de dhroch dhol a-mach.
Chualas gun robh e a' cumail chlàran meidigeach gun chead, agus gun robh dealbhan drabasta air coimpiutair a bha co-cheangailte ri obair.
Chaidh a chur às a dhreuchd airson trì mìosan, ged a thuirt an GMC nach robh ceist sam bith mu a chomasan mar lannsair.
Thuirt NHS nan Eilean Siar nach robh gnothach aig na thachair o chionn còig bliadhna ri adhbharan Mhgr Lawrence a bhith a' fàgail a dhreuchd aig Ospadal nan Eilean Siar.


text:
Croitearachd agus an referendum
13 An Lùnasdal 2014 Ùraichte aig Ùraichte aig
'S e àm gu math trang a tha seo do chroitearan is tuathanaich na Gàidhealtachd 's nan Eilean agus na fèilltean uan an ìmpis tòiseachadh.
A bharrachd air a' mhì-chinnt àbhaisteach mu dè na gheibh iad airson an cuid bheathaichean, tha ceistean cuideachd air luchd-àrach sprèidh mun bhuaidh a bhiodh aig neo-eisimeileachd air a' ghnìomhachas.
Chaidh Eileen NicDhòmhnaill gu Fèill Àiteachais an Eilein Duibh a shireadh bheachdan.


text:
Leudachadh aig Bruach a' Chladaich
3 An t-Sultain 2015 Ùraichte aig Ùraichte aig
Thàinig leudachadh mòr air na tha Taigh-staile Bhruach a' Chladaich ann an Ìle a' dèanamh de dh'uisge-beatha bhon a chaidh a ghabhail thairis leis a' chompanaidh Fhrangach Remy Martin.
Ach dh'adhbhraich seo trioblaid leis nach robh rum gu leòr anns an àite airson a bhith a' stòradh na bha iad a' tarraing do mhac-na-braiche.
Mar thoradh air a sin, tha obair a-nis air tòiseachadh airson suas ri sia taighean-stòraidh ùr a thogail anns an eilean.
Seo Andreas Wolff.


text:
- TIOTAL
- Cunntas de Bhaile agus Cala Baile Phultanaidh, 1844, taobh-duilleig 04
- EXTERNAL ID
- Z_QZP40_TOWN AND HARBOUR_28648_004
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- DEIT
- 1844
- LINN
- 1840an
- NEACH-FIOSRACHAIDH
- Leabharlainn na Gàidhealtachd (duilleagan clò-sgrìobhte)
- AITHNEACHADH MAOINE
- 40879
- KEYWORDS
- harbours
An ceathramh duilleag de sgrìobhainn anns a bheil ceithir duilleagan deug leis an tiotal:- Cunntas air Baile agus Cala Bhaile Phultanaidh bhon Tùs sa bhliadhna 1803 gu 1844 agus tuairisgeul de na baraillean airson clachan mòra a chur air bhog, airson na ballachan dìon mara a thogail ann an uisge domhainn.(eadar-theangaichte) Tha e cuideachd a' gabhail a-steach Earrann Gheàrr-chunntasan de dh'Ionad nan Einnseanairean Catharrra (eadar-theangaichte) le Seumas Bremner.
Ann an 1805, chaidh cala a thogail ann am Baile Phultanaidh a bha air a dheilbh airson Comann Iasgach Bhreatainn. Chaidh an comann a stèidheachadh airson feuchainn ri toirt air croitearan a bha air am fuadach tòiseachadh air iasgach. Chaidh am baile a phlanadh gu dealbhadh clèithe agus chaidh mòran de na sràidean ainmeachadh an dèidh coimiseanairean a' chomainn, nam measg Baile Phultanaidh fhèin, a bha air ainmeachadh an dèidh Sir Uilleam Pultanaidh.
Ann an 1902, mar phàirt de dh'ath-eagrachadh an riaghaltais ionadail, thàinig Baile Phultanaidh gu bhith na phàirt de Bhorgh Rìoghail Inbhir Ùige.
Na Bhorgh Rìoghail bho 1589, tha tùsan nas aosta na sin aig baile Inbhir Ùige, mar a chithear san ainm a tha a' tighinn bhon Lochlannais "Vic", am facal airson bàgh. Tha e air a shuidheachadh air oirthir an ear-thuath na h-Alba 30 cilemeatair deas air Taigh Iain Ghròt


text:
Ṣnrachaidhean Eadar-nàiseanta International Designations
Tha roinnean d́on na h-Alba a' gabhail a-steach làraichean a tha am measg an fheadhainn as fheàrr air an t-saoghal. Sa chumantas tha ṣnrachaidhean eadar-nàiseanta air an dèanamh san RA no ann am Pàrlamaid na h-Alba, agus air an aontachadh le ùghdarrasan Ẹrpach no an t-Saoghail. Tha cuid de na roinnean sin d́reach air an aithneachadh is air an comharrachadh mar àiteachan ṣnraichte fo chaochladh Chùmhnantan is Cḥrdaidhean eadar-nàiseanta, ach tha feadhainn eile a' faighinn ṣnrachadh fo lagh eadar-nàiseanta no Ẹrpach.
- Làraichean Natura - Tha ĺonraidh nan làraichean a' gabhail a-steach gach cuid, SPA is SAC, air an ṣnrachadh fo ̉rduighean Ẹin is Àrainnean Ẹrpach.
- Roinnean Ṣnraichte Glèidhteachais - Tha Roinnean Ṣnraichte Glèidhteachais nam pàirt de ĺonraidh nan làraichean Natura agus tha iad air an ṣnrachadh fo ̉rdugh Àrainnean.
- Làraichean OSPAR - Tha OSPAR a' riochdachadh dleastanas eadar-nàiseanta airson àrainneachd mhara Ear-Thuath a' Chuain Shiair a dh́on.
- Tèarmainn Biosphere - a' tabhann eisimpleirean air mar a tha sinn bẹ le nàdar agus mar a tha sinn a' cleachdadh ghoireasan airson fallaineachd dhaoine anns gach àite.
- Geo-phàircean - tha inbhe geo-phàirc a' toirt aithne dha roinn anns a bheil luach chudromach de dhualchas gẹlasach, far am faod an luach dualchais seo buannachd a thoirt dhan t-sluagh ionadail.
- Roinnean D́on Sḥnraichte - Tha Roinnean D́on Sḥnraichte nam pàirt de ĺonraidh nan làraichean Natura agus tha iad air an sẹrsachadh fo ̉rdugh nan Eun.
- Làraichean Ramsar - Tha làraichean Ramsar sẹrsaichte fo Cùmhnant Boglaichean le Cudromachd Eadar-nàiseanta.
- Làraichean Dualchais an t-Saoghail - 'S e Hiort, air f́or oir na Roinn Ẹrpa, an aon làrach nàdarra de Làraichean Dualchais an t-Saoghail a th' ann an Alba.
- Tèarmainn Bith-ginteileach -Tèarmainn bith-ginteileach - a' gabhail a-steach rannsachadh bith-ẹlasach.
Last updated on Thursday 12th April 2012 at 16:44 PM. Cliog an seo airson beachd a thoirt air an duilleag seo


text:
Deugairean gan sàbhaladh
Chaidh cobhair a dhèanamh air dithis nigheanan Oidhche Mhàirt, agus iad air an glacadh air na creagan air Taobh Sear Rois.
Fhuair na Poilis, na Maoir-Chladaich agus bàta-teasargainn Inbhir Ghòrdain fios mu 9:00f Oidhche Mhàirt gun robh na deugairean ann an trioblaid.
Bha an làn air an glacadh agus iad a' coiseachd faisg air Baile an Todhair.
Fo stiùir nam Maor-Cladaich, chleachd an dithis solais air na fònaichean-làimhe aca airson an luchd-teasairginn a stiùireadh gu far an robh iad, agus chaidh an heileacoptair a chur gan ionnsaigh.
Chaidh an lorg agus iad mu 50m suas creag agus chaidh an togail leis an heileacoptair agus a thoirt gu sàbhailteachd.


text:
Bha sinn a’ beachdachadh na bu thràithe air a’ bhliadhna air saor-làithean. “Dè mu dheidhinn Èirinn” thuirt mi. “Bhiodh sinn math – cho fhad’s nach eil thu dìreach a’ dol ann airson na Gaeilge” thuirt Jenny is làn fios aice cò a ris a tha mi coltach le mion-chànainean. Bha I a’ smaoineachadh gum bithinn a’ dol dhan Chultarlann, Oideas Gaeil 7c 7c
“O chan ann airson na cànain a bha mi airson a dhol ann idir!”, thuirt mi gu h-onarach – “cha do smaoinich mi fiù’s mun leithid” oir cha b’ e sin a bha fa-near dhomh idir.
‘S ann a chuir Jenny bhochd a cheist cheàrr orm. ‘S e a’ cheist a bu chòir dhith a bhith air faighneachd: “a bheil thu dìreach a’ dol ann airson trèanaichean fhaicinn”.
Tha tòrr trèanaichean inntinneach rim faicinn an Èirinn. Bidh sinn a’ dol gu Èirinn a Tuath – beagan làithean am Béal Feirste agus an uair sin seachdain ann am Port Rois.
Tha siostam rèile Èireann a Tuath – NIR – Northern Ireland Railways fìor mhath. A thaobh rathaidean-iarainn glèidhte, tha am Bushmills and Giant’s Causeway Railway agus Dún Pádraig.
Tha taigh-tasgaidh ann an Doire cuideachd agus rathad-iarainn glèidhte ann an Gaeltacht Thír Chonaill.
Agus na dìochuimhnich mu na meanbh-rathaidean-iarainn: tha fear ann am Beannachar agus fear eile ann an Latharna.
Alasdair


text:
- TIOTAL
- Caithness, 1925 - Dol fodha na grèine bho Dhrochaid Ùige
- EXTERNAL ID
- QZP40_CAITHNESS 1925-26_56001_024a
- ÀITE
- Inbhir Ùige
- SIORRACHD/PARRAIST
- GALLAIBH: Inbhir Ùige
- DEIT
- 1920an
- LINN
- 1920an
- CRUTHADAIR
- Herbert Sinclair
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31859
- KEYWORDS
- dealbhan-camara
dol fodha na grèine
drochaidean
aibhnichean
Seo duilleag bho leabhar dhealbhan de Ghallaibh bho 1925. Chithear dealbh de dhol fodha na grèine bho Dhrochaid Inbhir Ùige. Chuireadh crìoch air an drochaid seo, a chuireadh an àite Drochaid Telford, ann an 1877 le Murchadh Peadarsan. 'S e drochaid leathann le trì boghannan a th' innte thar uisge bho thrì thaobhan.
Tha an neach-camara a' toirt iomradh air iongantas dol fodha na grèine a' chiad Dihaoine san Lùnastal. Faodaidh dol fodha na grèine a bhith air leth sònraichte as t-fhoghar ann an Gallaibh, nuair a bhios barrachd dust san èadhar, a' cur ris an dath dhearg, no an rubhadh, sna speuran.
Ged a tha Inbhir Ùige air a bhith na Bhorgh Rìoghail bho 1589, tha Inbhir Ùige nas sine na sin mar a chithear san ainm aige a thàinig on Lochlannais 'Vic', a tha a' ciallachadh bàgh. Tha e air taobh an ear-thuath na h-Alba 19 mìle deas air Taigh Iain Ghròt


text:
- TIOTAL
- Boireannach agus cat, Fionnphort
- EXTERNAL ID
- QZP99_94130_07_06
- ÀITE
- Fionnphort
- SGÌRE
- Muile
- SIORRACHD/PARRAIST
- ARGYLL: Kilfinchen and Kilvickeon
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38705
- KEYWORDS
- cait
taighean
boireannaich
Boireannach agus a cat taobh a-muigh an taighe ann am Fionnphort. Tha Fionnphort aig ceann an Rois Mhuilich agus tha e na phort-aiseig airson Stafa agus Eilean Ì. Tha an t-ainm a' tighinn bhon t-seann Ghàidhlig - fionn phort (am port geal)
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Naomh Pàdraig
B' e naomh Breatannach a bha anns an Naomh Pàdraig. Rugadh e ann am Breatainn nan Ròmanach ach chan eil cinnt càite. Thogadh e na Chrìosdach. Nuair a bha e og chaidh a thoirt ann am brùite le creachadairean Scotaich (i.e. creachadairean à Èirinn), agus rinneadh tràill dheth an Èirinn. Theich e aig a cheann thall, agus chaidh e don Roinn Eòrpa, far an do sgrùdaich esan sgriobtar fo steòrnadh Naomh Jerome[1]. Thill e a dh'Èirinn na mhiseanaraidh. Tha sgeulachd ann a chanas gur e Naomh Naomh Pàdraig a chuir craobh iùbhrach anns an àite ann an Èirinn air a bheil Iúr Cinn Trá an latha an-diugh.
Iomraidhean[deasaich | deasaich an tùs]
- ↑ The Celtic Church & The See of Peter, McNaught, J. C., Blackwell, Oxford, 1926


text:
Briseadh-dùil dhan luchd-bathair air RET
Fhuair Buidheann Còmhdhail Innse Gall briseadh-dùil nan iomairt an aghaidh RET a thoirt air falbh bho làraidhean.
Choinnich riochdairean bhon bhuidhinn ri Ministear na Còmdhail, Cè Brown, ann an Dùn Èideann Dimàirt.
Mhìnich iad na draghan a th'orra mun bhuaidh a bhios air companaidhean bathair mur h-eil iad an lùib sgeama RET.
Thuirt Mgr Brown gun robh e a' gabhail ris an argamaid gu bheil sgeamaichean leithid RET a' dèanamh feum do choimhearsnachdan, gu h-araidh aig àm dhoirbh dhan eaconomaidh.
Buidseat
Thuirt e ge-tà gu bheil suidheachadh na h-eaconomaidh a' ciallachadh gu bheil buidseat Riaghaltas na h-Alba fhèin nas lugha, agus nach eil airgead ann son RET a chumail son làraidhean.
Thuirt e gun till e le molaidhean eile ann an oidhirp draghan an luchd-bathair a shàsachadh.
Tha Buidheann Còmhdhail Innse Gall ag ràdh gun robh a' choinneamh na briseadh-dùil dhaibh.
Thuirt Dàibhidh Wood bhon bhuidhinn nach bi lan fhios aig an riaghaltas air buaidh a' phoileasaidh ùir air na h-Eileanan an Iar gun co-chomhairle a bhith air a dhèanamh mu dhèidhinn.
Thuirt e gur e bristeadh-dùil mòr a bh'ann nach do ghabh am ministear ri "iarrtas reusanta" son co-chomhairle air a' ghnothach.
Thug a' bhuidheann slaic air a' mhinistear cuideachd as dèidh mar nach d'fhuair cuid de na riochdairean aca - nach robh air cuireadh fhaighinn dhan choinneimh - a-steach innte.
Gheall iad ge-tà nach leig iad às an strì son RET a chumail.
Tagraiche
Tha a' chùis air fàgail gu bheil fear de thagraichean Pàrtaidh Naiseanta na h-Alba ann an taghadh Comhairle nan Eilean Siar ag ràdh nach seas e dhan phàrtaidh a-nis.
Thuirt Iain Don MacÌomhair, a bha an dùil seasamh mar thagraiche dhan SNP san Rubha ann an Leòdhas, nach leigeadh a chogais leis am pàrtaidh a riochdachadh.
Thuirt e nach do rinn e co-dhùnadh deireannach fhathast mu an seas e mar neo-eisimeileach.


text:
Naidheachdan 11:00m
1 Am Màrt 2013 Ùraichte aig Ùraichte aig
Fo-thaghadh
Dh'aidich am Prìomh Mhinistear gur e briseadh-dùil dha na Tòraidhean a th' ann am fo-thaghadh Eastleigh ann an Hampshire, far an robh am pàrtaidh anns an treas àite air dheireadh air UKIP. Chum na Libearalaich Dheamocratach an sgìre anns an robh Chris Huhne, a bha na bhall anns a' chaibineat, ach a dh'fhalbh an dèidh sgaineal mu bhacadh air siostam a' cheartais. Thuirt Dàibhidh Camshron gu bheil e gu math cinnteach gun till bhòt nan Tòraidhean aig an ath-Thaghadh Choitcheann.
Lloyds
Bha call ro chìsean de £570 millean air Buidheann Banca Lloyds ann an 2012. Tha sin gu math nas lugha na an call de £3.5 billion not a bhon-uiridh. Chuir am banca, a bhoineas ann am pàirt do luchd-pàighidh na cìse, £1.5 billion eile an darna taobh 'son airgead a thoirt air ais do dhaoine dhan deach àrachas a reic air nach robh feum aca.
Afraga a Deas
Chuir Seirbhis nam Poileas ann an Afraga a Deas casg bhon obair, rè ùine, air ochdnar oifigear aig an robh gnothach ri bàs dràibhear tacsi à Mozambique, a chaidh a cheangal agus a tharraing tro na sràidean bho chùl bhan-poileas. Chaochail an duine aig stèisean poileas ann an Daveyton faisg air Johannesburg.
Ratharsair
Bidh Ministear na h-Àrainneachd, Pòl Wheelhouse, ann an Ratharsaigh an-diugh an dèidh cur às dhan cho-dhùnadh còirichean seilg is iasgaich an eilein a thoirt do bhuidheann à Siorrachd Adhair. Rinn mòran càineadh air an Riaghaltas an nuair a thàinig e am follais an t-seachdain seo chaidh gun tug iad còirichean air falbh bho bhuidheann chroitearan ann an Ratharsaigh aig an robh màl fad ochd bliadhna deug air na còirichean. Dh'innis Prìomh Mhinistear na h-Alba, Ailig Salmond, ann am Pàrlamaid na h-Alba an-dè gun deach cur às dhan chùmhnant le buidheann Shiorrachd Adhair agus gun tèid an t-aonta le croitearan Ratharsaigh a leudachadh 'son bliadhna eile.
Pròbhaist
Dhearbh poilis gu bheil iad ag ullachadh aithisg do Neach-Casaid a' Chrùin co-cheangailte ri Pròbhaist Inbhir Nis, Ailig Greumach, an dèidh rannsachadh mu aithris gu robh briseadh na sìth aig cuirm oifigeal sa bhaile. Tha e coltach gun robh deasbad eadar Mgr Greumach agus an Leas-Pròbhaist, Glynis Nic na Ceardaich, a tha air a dreuchd a leigeil dhith bhon uairsin.